NIPSNAPS✩: Paras ostos hetkeen : Formula 10.0.6\nKäytiin Tonin kanssa Jyväskylän Kicksissä kattelemassa huvikseen Tonille jotain joululahja juttuja miesten puolelta, siinä sitten samalla etsittiin mattavoidetta kasvoille. Koska mikään perus aine ei ikinä tee kasvoilleni sitä mattapintaa. Myyjähän tuli auttamaan ja saimme apua etsimäämme. Nimittäin myyjä esitteli tälläista uutuus Formula 10.0.6 Seriously Shine Free , Mattifying oil-free kasvovoidetta. En olekkaan koskaan törmännyt tähän sarjaan, enkä löytänytkään hirveänä tietoa tästä suomenkielisiltä sivuilta. Mutta päätin ottaa pakkauksen mukaani koska se oli alennuksessa ja myyjä sitä sitä kovasti suositteli. Hintaahan tälle tuubille jäi 9 € ?\nHuomasin että tämä oli rantaantunut Suomeen tänä vuonna lokakuussa myyntiin juurikin Kicksiin, Sokokseen sekä Emotioneihin. Veikkaisin että tämä on nuoria sekä aikuisia kohtaan suunniteltu, koska sokos mainostaa Isac Elliotin kuvan kera näitä Formula 10.0.6 tuotteita. Ainakaan Sokos ei myy tätä mattavoidetta, mutta Kicksistä tätä ihanuutta löytyy.\n"Sarjasta löytyy nuorelle kaikki kasvojen hoitoon tarvittavat tuotteet, jotka ovat suunniteltu erityisesti päivittäiseen puhdistukseen normaalille, sekä sekaiholle. Formula 10.0.6 tuotteita voi jokainen käyttää siihen saakka kun siirrytään Anti- Aging –tuotteisiin." -loveme2015\nOlen nyt muutamien päivien ajan tätä laittanut kasvoilleni aamuisin ennen meikkien laittoa, ja kyllä mattapintaisuus tästä näkyy. Huomattava muutos tulee kuin käden käänteessä. Voide kuivaa kuin hetkessä ja kasvot eivät enää kiillä. Myös voiteen pitävyys meikin alla on ihmeellinen. Normaalisti töissä naamani kiiltää uudestaan jo tunnin kahden päästä, kun taas voidetta käyttäessäni mattapintaisuus pysyy koko työpäivän ajan. Eli jos omistat helposti kiiltävän ihon, niin kannattaa todellakin tutustua tähän tuotteeseen. Ainut miinus mitä tuotteessa on niin tuoksu, se on aika outo aloe veran ja bambun vuoksi. Kyllä se aivan kestettävä tuoksu on. Nyt kun tämä ainakin toimii minulla todella hyvin niin taidan hankkia lisää tätä sarjaa muun muassa Get Your Glow On -kuorittavan naamion, Deep Down Detox Ultra Cleansing - mutanaamion, Three Times Sublime- 3 in 1 kuorintavoiteen sekä So Totally Clean Sensitive Formula -puhdistusveden.\nOmistatko sekaihon tai vaikeasti rasvoittuvan ihon ?\nMitkä tuotteet olet todennut parhaaksi?


Hanhiemo-syndrooma - Mielen Ihmeet\nSuurin osa äideistä haluaa parasta lapsilleen. Vain erityislaatuisissa tapauksissa, joihin liittyy usein vakavia sairauksia, näin ei ole. Ongelma on, että monet äidit sekoittavat sen, mikä on hyväksi heidän lapsilleen omien tarpeidensa ja halujensa kanssa.\nErittäin usein äidit pelkäävät lastensa kohtaloa. Kuinka he eivät voisi olla huolissaan maailmassa, joka on täynnä vaaroja, kaatumisista ja polvien ruhjomisista aina käsittämättömiin tilanteisiin kuten kidnappaus, kuolema tai uusi, juuri paljastunut virus?\n“Käsi joka kehtoa keinuttaa, hallitsee maailmaa.”\nPelko itsessään ei ole ongelma, vaan strategia jota käytetään sen käsittelyyn. Pelokas äiti voi muuttaa pelkonsa hallituksi varovaisuudeksi, mutta se voi myös sairastuttaa hänet, jolloin hänestä tulee “hanhiemo”.\n“Hanhiemo” viittaa yleisesti ottaen kaikkiin niihin äiteihin, jotka haluavat pitää jälkikasvunsa siipiensä suojassa, käpertyneenä. He pyrkivät kasvattamaan suojaavaa peitettä, joka eristää lapset kaikilta riskeiltä ja vaaroilta joita maailmassa on.\nHeidän tietoinen pyrkimyksensä on täysin ymmärrettävä: he haluavat ehkäistä pienokaistensa epämiellyttävät, mahdollisesti traumaattiset kokemukset. He eivät halua heidän joutuvan vaikeisiin tilanteisiin, jotka voivat vaikuttaa heihin fyysisesti tai henkisesti.\nTällaiset äidit tuntevat, että heidän lapsensa ovat äärimmäisen hauraita olentoja. Tietenkin suuressa mittakaavassa jokainen lapsi on hauras, sillä he eivät ole kehittyneet vielä fyysisesti ja psyykkisesti aikuisten tavoin ja siksi he ovatkin herkempiä lukuisille riskeille. “Hanhiemo” haluaa varmistaa, ettei mikään näistä riskeistä ylety hänen lapsiinsa.\nYksi “hanhiemojen” tekniikoista on jatkuvasti varoittaa lapsiaan maailman vaaroista. “Jos menet lähelle hellaa, voit polttaa itsesi”. “Pelaa varovasti pallolla, voit kaatua ja murtaa luusi”. “Älä mene kadulle, siellä on ihmisiä jotka sieppaavat lapsia.”\nVaikka heidän tarkoitusperänsä ovatkin helliä, lopulta he päätyvät luomaan kauhun katalogin lastensa mieliin. Heitä on opetettu liikkumaan maailmassa pelko kintereillään. No, itse asiassa “liikkumaan maailmassa” on vain ilmaisu, sillä lopulta he rohkaisevat lapsiaan olemaan liikkumatta, sillä lähes joka tilanteeseen liittyy riski.\nKoska lapset kasvavat ja tarvitsevat jatkuvasti suurempaa aluetta toimiakseen, “hanhiemot” alkavat kontrolloida ja syytellä. He rakentavat mekanismeja, jotta voivat pitää lapsensa jatkuvan tarkkailun alla pysyvästi ja saavat lastensa itsenäisyyspyrkimykset näyttämään aggressiolta äitiä kohtaan.\n“Hanhiemot” uskovat että he haluavat lapsilleen onnellisuutta. Heidän käsityksensä onnellisuudesta on vahinkojen puuttuminen. He ajattelevat, että jos he saattavat lapsensa aikuisuuteen ilman kärsimyksen naarmuja, he ovat tehneet loistavaa työtä.\nAsian ristiriita on siinä, että näiden äitien lapset päätyvät lopulta kokemaan jotakin päinvastaista. He kokevat liiallista tunneperäistä stressiä äitinsä ahdistuksen vuoksi, joka varoittelee heitä koko ajan, kuvitellen pahimpia mahdollisia tilanteita ja niin ollen täyttäen heidät pelolla.\nSiksi he eivät voi käytännössä nauttia mistään. Kun he ovat erittäin nuoria, he eivät halua hermostuttaa äitiään ja hänen varoituksistaan tulee vaatimuksia joita on täsmällisesti noudatettava. Jos heidän suhteensa ei ole hyvä tai jos äidilliset vaatimukset ovat liiallisia, päinvastainen tapahtuu; lapsi etsii jatkuvasti vaaroja, ja tällä tavoin hakee itselleen itsenäisyyttä.\nSekä erittäin passiiviset, tottelevaiset lapset että levottomat, uhmakkaat lapset päätyvät houkuttamaan uusia ongelmia. Heille on vaikeaa luottaa itseensä ja maailmaan. He eivät pysty mukautumaan luovasti vaikeisiin tilanteisiin ja kehittävät oman maailmansa, jota he tutkivat voimakkaiden levottomien tunteiden kanssa. Hyvin usein heistä kasvaa vaikeita nuoria vuosien mittaan.\nNiin ollen tässä tarinassa kukaan ei voita. Sekä äiti että lapsi kehittävät suhteen, joka vaihtelee äärimmäisestä riippuvuudesta äkillisiin eroihin. Syyttely on kaiken keskiössä eikä kellään tilanteeseen liittyvällä ole rauhaa.\n“Äitihanhia” kutsutaan myös “kanoiksi” heidän itsepäisen pelkoon takertumisensa vuoksi. He aliarvioivat lastensa kyvyt ja projisoivat heihin oman avuttomuuden tunteensa. He eivät ymmärrä, että jokaisella ihmisellä on oma elämä, johon liittyy vaikeuksia, ongelmia, riskitilanteita ja vaaroja joiden yli meidän jokaisen pitää oppia pääsemään.\nItse asiassa, se mikä tekee meistä aikuisia, on se että olemme oppineet pääsemään yli vaikeuksista, virheistä ja ongelmista. Se antaa meille itsevarmuuden siitä, ketä olemme ja mitä voimme tehdä. Se erottaa aikuisen “tipun” vahvasta ja terveestä aikuisesta.


Raahen Jääkiekkoklubi - Easy Hockey ilmoittautuminen\nEtusivu »Easy Hockey ilmoittautuminen »\n9.8.2018 8:34 Uutiset / Pääsivusto\nOheisen linkin kautta pääset ilmoittautumaan Raahen Jääkiekkoklubin Easy Hockey toimintaan.\nJääkiekkoliiton uutinen Caruna Easy Hockeysta\nCaruna Easy Hockey on tarkoitettu 10–17 -vuotiaille, jotka haluavat pelata ilman paineita, keskimäärin kerran viikossa ja muiden harrastusten lomassa harjoitellen. Aikaisempaa kokemusta jääkiekosta ei tarvita, mutta se ei ole myöskään este osallistumiselle. Varusteiksi osallistujat tarvitsevat vain luistimet, kaulasuojan, jääkiekkomailan ja ristikollisen jääkiekkokypärän.\n- Caruna Easy Hockey on tarkoitettu niille, jotka tykkäävät pelata jääkiekkoa, mutta joilla ei välttämättä ole aikaa tai mahdollisuuksia käydä treeneissä useita kertoja viikossa. Tämä on hauska tapa pelata jääkiekkoa rennossa ja valvotussa ympäristössä, Jääkiekkoliiton juniori- ja seuratoimintajohtaja Turkka Tervomaa kertoo.


Logon suunnittelu - Luovatoimisto Synodi\nLogon suunnittelu yritykselle kuuluu olennaisena osana tarjoamiimme palveluihin. Logo on erinomainen keino yksilöidä yrityksesi, erottaa se kilpailijoista ja luoda samalla hieno mielikuva omille asiakkaillesi siitä, millainen toimija yrityksesi on. Suunnittelemme sinulle näyttävän logon omien toiveidesi tai meille toimittamasi luonnokseksi pohjalta. Lisäksi voit logosuunnittelun ohella hankkia meiltä samalla kerralla oheispalveluina myös visuaalisen ilmeen suunnittelun ja brändisuunnittelun, joiden avulla voidaan määritellä yrityksesi ilme esimerkiksi verkossa: värit, fontit ja muut oleelliset aspektit. Yhtenäinen linja luo mielikuvan yrityksestä, jolla on vahva identiteetti ulospäin.\nLogon tai visuaalisen ilmeen suunnittelu on helppo sivuttaa pelkällä olankohautuksella, mutta näitä asioita ei kuitenkaan kannata ylenkatsoa. Yrityksesi jää omien asiakkaidesi mieleen paremmin, jos käytössäsi on uniikki logo ja kotisivuillasi käytössä ammattilaisen suunnittelema visuaalinen ilme, joka ilmentää suoraan omaa yritystäsi.\nVoimme suunnitella logon, visuaalisen ilmeen ja brändin yrityksellesi yhdessä kanssasi tai toiveidesi pohjalta. Ota meihin rohkeasti yhteyttä ja kerro vapaasti omista tarpeistasi ja toiveistasi, ja jätä loput meidän huoleksemme – toimitamme sinulle luonnokset, joiden pohjalta jatkaa suunnittelua ja viimeistellä logo, tai lähteä ihan eri suuntaan, mikäli ensimmäinen ehdotus ei miellytä sinua. Voit myös tulla mukaan suunnittelemaan ilmettä kanssamme; pidetään yhteinen palaveri ja luodaan sinulle tarvitsemasi logot, brändi-ilmeet ja ulkoasu.\nOlemme täynnä ideoita ja ajatuksia, joiden avulla yrityksesi visuaalinen identiteetti on mahdollista saada kokonaan uudelle tasolle niin verkossa kuin muissakin medioissa sekä käyntikorteissa yms. materiaaleissa, joita yrityksesi tarvitsee.\nCopyright © 2021 Synodi. Kaikki oikeudet pidätetään.


.: Myöhästyneita synttärilahjoja, ja idän ihme\nMyöhästyneita synttärilahjoja, ja idän ihme\nPalasin viime yönä reissultani, joka oli ihan rentouttava, mutta sisälsi myös ei niin kivoja asioita. Sen enempää muista mainitsematta, mutta itseäni uhkaa työttömyys parin kuukauden päästä. Onneksi olen vastuussa vain ja ainoastaan itsestäni, mutta silti... Ei kivaa, stressi on vallannut kropan ja varsinkin vatsan (tyypillisenä rapuna kaikki tunteet menee aina vatsaan, voi elämä sanon vaan!). Tässä tilanteessa on kovin tärkeää koettaa pysytellä hetkessä kiinni. Se on vaikeaa, mutta no... Säännölliset meditaatioharjoitukset ovat auttaneet. Silti vatsa, sekä niska/hartiaseutu on kireinä. Oi, oi...\nNo mutta kuitenkin. Se valituksesta (siinä vaiheessa kun alkaa mieli synkkenemään, muistutan itseäni aina, että monella muulla on asiat PAAAALJON huonommin kuin minulla, perspektiiviä)! Kävin tosiaan vanhempieni luona, ja sain pari myöhästynyttä synttärilahjaa. Toisen siskoltani ja toisen hyvältä ystävältäni. Tässä siskoni lahja...\nPyysin siskoltani synttärilahjaksi alunperin luonnonkosmetiikkaa, mutta lopulta tulin siihen tulokseen, että enemmän tarvitsen kunnollisia siveltimiä. Ja sitä nämä ovat! Numerot ovat 106 (ruskea karvainen) ja 206. 206 testasin jo eilen ja toimii kuin unelma! Ovat soopelin karvaa, itse olisin ehkä valinnut lopulta synteettisen vaihtoehdon. Tai en tiedä, kumpi oikeastaan kuormittaa ympäristöä vähemmän? Anyway, suuri kiitos siskolleni! Tulevat tarpeeseen. Näissä on muuten hyvä varsi, se on jonkinlaisella kumiseoksella päällystetty, ja siitä saa hyvän otteen. TYKKÄÄN.\nSiinä mokomat vielä lähikuvassa. Anteeksi salamalla raiskatun kuvan takia, Nikonini ei vaan suostunut uskomaan, että valo riittäisi ilman salamaa toimimiseen.\nTampereella käväisin palatessani eilen takaisin kotiin ja tapasin hyvää ystävääni. Olimme kumpikin aika "blown away" kun tajusimme, että olemme tunteneet jo 12 vuotta! Hän oli ostanut minulle syntymäpäivälahjan myös, ja olin kyllä ihan ällistynyt, kun tämä herrasmies vetäisi laukustansa esiin tämän:\nKuvaa käsitelty rankalla kädellä, että sain edes mokoman nimen jotenkin esiin. Kontrastit on kaakossa, juu-u.\nYstäväni totesi, että oli eksynyt itse meikinhakureissullaan ("kundi meikkaa..." :D ) naisten hajuvesiä tuoksuttelemaan ja tämä oli tuonut minut mieleen. Ette usko, miten otettu olin... Ja tämä Kate Mossin Vintage on kyllä yksi suosikeistani tällä hetkellä. Lisäksi pullo on mielestäni aivan mahtava. Juuri sellainen vanhahtava, arvokas, klassinen. Ah.\nReissulla tuli myös eksyttyä Tokmanni-halpatavarataloon. Noista mestoista löytää välillä aarteita, ja nyt sattui sillä tavalla, että löysin idän ihmeen, Evelinen kasvoveden. Inci alkaa seuraavilla aineilla: Aqua (eli vesi), Hamamelis Virginiana, Glycerin... Eli ei ole mitään ihan turhaa litkua. Lisäksi litku sisältää panthenolia, hyaluronihappoa, allantoiinia ja Noni hedelmän uutetta. Kyllähän siitä löytyy myös aika kovia kemikaaleja, mutta ovat loppupäässä INCIä. Eli 3€ hintaansa nähden aika laadukas tuote, etten sanoisi.\nEveline on minulle aika tuntematon merkki, ilmeisesti halpismerkki Puolasta. Vaan tuo kasvovesi on ollut erittäin positiivinen yllätys. Se on antibakteerinen, mutta myös RAUHOITTAVA. Kasvoni eivät lehahtaneet tulipunaisiksi sitä käytettyäni, eivätkä pienet finninalut ärtyneet. Päinvastoin, kasvot rauhottuivat ja finnit katosivat oikeasti reissun aikana. Evelinen meikkejä minulla ei ole kahta luomiväriä lukuunottamatta. Luomivärit ovat hintaasa nähden (taisivat maksaa 1,50€/kpl) todella laadukkaita ja pysyviä. Koostumukseltaan menevät cream-luokkaan. Silti ovat nappeja ja siveltimellä käytettävissä.\nNiin, sanoin jossain ostaneeni uuden kivipuuterin. Ostin Goshin kivipuuterin, ja voin kertoa että en ole tyytyväinen. Ei pidä kiiltoa poissa, kerääntyy esim. nenän pieliin. Ja muuttuu sotkuisen näköiseksi kasvoilla. Olen käyttänyt sitä lähinnä paikkailemaan kiiltoa mineraalipohjan petettyä kiillon suhteen. Vaan roskiin joutaisi mokoma. Vippakin on ihan susi. Ja tuohon tuhlasin sitten 9,50€ (sain alennusta bonus-kortilla).\nNousee mieleen kysymys: Onko kenelläkään suositella hyvää kivipuuteria herkkä&sekaihoiselle? Mieluiten myös aika edullista...?\nNäin tänään. Ja... Hihii! Saan viimeinkin ihkaoman Inglotin freedompaletin... Pitänee tehdä pari meikkiä ja laitella sitten kuvia. Nyt pitää raahautua lenkille, kun salikäynti jäi välistä reissuilun takia. Pus och kram kaikille!\nLähettänyt Milla klo 11.06\nTunnisteet: arvostelu, Eveline, Gosh, hidasta elämää, Make Up Store, tuoksut\nOta suorilta meikkipuuteri. En omista enää yhtään kivipuuteria, päivän varrella korjaan puuterointia joko meikkipuuterilla tai irtopuuterilla + sudilla. Kaikki muut paitsi meikkipuuterit tuppaavat jättämään mun ihoni kuivan ja jauhoisen näköseksi.\n31. elokuuta 2011 klo 14.54\nVetääköhän se huokoset miten tukkoon? Tai painuuko huokosiin? Itselläni on nenässä ja sen vieressä poskilla niin järjettömän laajenneet huokoset, että hirvittää... :( Mutta, pitänee miettiä tätä vaihtoehtoa. Minä kiitän. :)\n31. elokuuta 2011 klo 16.52


Kirjoitin jo ensi vertailu kokemuksia AudioQuest DragonFly Cobalt vs AudioQuest DragonFly Red. Ajatus oli, että kirjoittaisin aluksi ensi vertailua minkä jälkeen sitten jatkaisin kokemuksia mitä huomasin ensimmäisen illan AudioQuest DragonFly Cobalt vs AudioQuest DragonFly Red kokeiluista. Siinä kävi kyllä sillä tavalla, että oikeastaan ensimmäisen illan jälkeen en oikeastaan huomannut mitään ihmeellisiä eroja. Enemmänkin se vain vaikeutui ja eroja oli hyvin vaikea havaita DragonFly Cobalt ja DragonFly Red väliltä.\nEnsimmäisenä iltana testasin DragonFly Cobaltia sekä DragonFly Rediä Macbook Prolla ja toisena päivänä oli vuorossa Ipad sekä Iphone. Juurikin tuona jälkimmäisenä päivänä vaikeudet alkoivat ja tulin huomanneeksi sen asia, että Ipadillä ja Iphonella oli jopa vaikeampi huomata DragonFly Cobaltin sekä DragonFly Redin keskinäisiä eroja. Luulen tämän johtuvan siitä, että Ipad sekä Iphone antaa yleisesti vähemmän virtaa kuin Macbook Pro sekä välissä on vielä Lightning USB adapteri. Se ero minkä tulin huomanneeksi Macbook Prollla niin sitä en huomannut Ipadillä tai Iphonella.\nMacbook Prolla huomasin DragonFly Cobaltin äänen olevan pehmeämpi ja yleisesti kovempi kuin DragonFly Redin. Tämän johdosta DragonFly Redissä oli kovempi basso kuin DragonFly Cobaltissa. Tätä samaa asiaa kun yritin löytää Ipadillä ja Iphonella niin sitä en meinannut kuulla sitten millään. Myöskin huomasin sen asia kun tein näitä testejä niin minulla olisi pitänyt olla identtiset laitteet sekä kuulokkeet mitkä voisi vaihtaa päähän ilman yhtään johtojen ja asetuksien säätämistä. Se on nimittäin yllättävän vaikeata kuulla kuulokkeiden eroja saati kuulokevahvistimen jos biisin kohtaa ei kuule todella nopeasti toisen jälkeen. Kaikki ylimääräiset sekunnit ovat kullan arvokkaita.\nJos etsit Iphonelle tai Ipadille kuulokevahvistinta niin suosittelen halvempaa DragonFly Rediä sillä DragonFly Cobaltin ero näillä laitteilla oli mielestäni oleman jos sitä edes kuulee. Macbook Prolla asia onkin sitten hieman suurempi ja eron huomaa selvemmin, mutta nyt kun pari päivää kokeilin DragonFly Rediä sekä DragonFly Cobaltia keskenään niin suosittelen hankkimaan halvemman DragonFly Redin. Itse en kuule DragonFly Cobaltin olevan 100€ parempi kuin DragonFly Red.


Palveluntarjoajia – Kirjallisuusterapia\nTältä sivulta löydät koulutettuja palveluntarjoajia, nimet aakkosjärjestyksessä sukunimen mukaan.\nSuomen Kirjallisuusterapiayhdistyksen jäsenenä ja koulutuksen käyneenä saat tietosi Palveluntarjoajia-sivulle maksutta. Laita meille tietosi ja kuvasi osoitteeseen kiteverkkosivut(at)gmail.com, niin me laitamme tietosi näkyville.\nHeikkilä, Mirja (Oulu)\nLL, FM, psykoterapeutti, kirjallisuusterapeutti, kirjallisuusterapiakouluttaja\nSanamieli Mirja Heikkilä, p. 044 083 4480, mirjatytti.heikkila(at)gmail.com\n”Ohjaan kasvua tukevia ja terapeuttisia kirjallisuusterapiaryhmiä ja annan kirjallisuusterapeuttista yksilöterapiaa. Ohjauksessani ovat luontevasti mukana keho ja luonto sekä taide. Tekstien synnyttämä terapeuttinen keskustelu on ohjaukseni ydintä.\nTerapia-asiakkaillani on mahdollisuus saada lääkärinpalkkiokorvaus Kelalta.”\nHietaniemi, Helena (Kerava)\ntoimittaja, tanssi-liiketerapia- ja kirjallisuusterapiaohjaaja\nhelena.hietaniemi(at)kolumbus.fi, p. 050 4313256\n”Ohjaan kirjallisuusterapeuttisin keinoin kasvuryhmiä aikuisille, jotka haluavat tunnistaa voimavaransa, kehittää luovuuttaan ja rohkeuttaan sekä tutkia ihmissuhteitaan kirjoittaen, keskustellen ja myös kehon aistimuksia ja muistoja kuunnellen.”\nHopeakoski, Marika (Jyväskylä)\nratkaisukeskeinen psykoterapeutti, kirjallisuusterapeutti, voimavarakeskeinen työnohjaaja\nYhteystiedot: www.unelmaratkaisu.fi marika(at)unelmaratkaisu.fi\np. 040 725 1239 (viestit) Huom! Työni luonteen takia puhelimeni aina äänettömällä, joten laita viestiä ja otan sinuun yhteyttä.\n”Tarjoan kirjallisuusterapeuttista yksilöterapiaa itsemaksaville\nasiakkaille tai osana Kelan kuntoutuspsykoterapiaa. Käytän\nkirjallisuusterapeuttisia menetelmiä osana myös yksilö- ja\nryhmätyönohjauksia. Ohjaan voimavarakeskeisiä kirjallisuusterapeuttisia\nkursseja ja kasvuryhmiä, joissa yhdistän myös verkkokurssin\nhyödyntämistä tapaamisten välillä. Yksilö- ja ryhmätapaamiset onnistuvat toimitilallani Jyväskylässä tai\netäyhteydellä. Lisätietoja minusta ja tulevista kirjallisuusterapeuttisista palveluistani saat tutustumalla yritykseni kotisivuihin: www.unelmaratkaisu.fi Iloa päivääsi!”\nHuldén, Jaana (Helsinki)\n”Ohjaan kirjallisuusterapiaryhmiä ja uniryhmiä ja myös ryhmiä, joissa yhdistetään kirjallisuusterapian ja uniohjauksen menetelmiä. Otan vastaan myös kirjallisuusterapian yksilöasiakkaita. Minulta on mahdollista tilata kirjallisuusterapiaan liittyvää koulutusta. Psykoterapiaan voi hakea Kelan tukea. ”\nKortesoja, Sari (Järvenpää ja verkko)\nHuK, sanataide- ja kirjallisuusterapiaohjaaja, kirjoittamisen maisteriopiskelija, tradenomi\nYhteystiedot: kurssit(at)sarikortesoja.fi, www.sarikortesoja.fi\n”Omat kokemukseni kirjoittamisen terapeuttisuudesta ovat vieneet minut kirjallisuuden ja kirjoittamisen hyvää tekevän vaikutuksen pariin. Valmistuin syksyllä 2017 Jyväskylän yliopistosta humanististen tieteiden kandidaatiksi pääaineenani kirjoittaminen. Samoihin aikoihin valmistuin sanataideohjaajaksi, ja lokakuussa 2018 kirjallisuusterapiaohjaajaksi. Tällä hetkellä teen kirjoittamisen maisteriopintoja, ja pro gradu -tutkimukseni aiheena on kirjallisuusterapia työuupumuksen ennaltaehkäisyssä traumainformoidusta näkökulmasta. Psykologiaa opiskelen laajana sivuaineena. Haluan rohkaista jokaista kuuntelemaan ja ilmaisemaan itseään juuri itselle sopivalla tavalla – olipa kyseessä sitten kirjallisuusterapeuttinen tai luovan kirjoittamisen ryhmä.”\nKuusisto, Mari (Jyväskylä)\ndiplomi-insinööri, kirjallisuusterapiaohjaaja, uravalmentaja\nHuojentava kirjoittaminen, p. 040 416 5133, mari(at)marikuusisto.com\n“Ohjaan huojentavan kirjoittamisen ryhmiä aikuisille, jotka haluavat kehittää itseään, löytää itsestään uusia voimavaroja, löytää asioihin uusia näkökulmia ja jotka haluavat huomata, että moni muu pohtii elämässään hyvin samanlaisia asioita. Huojentavan kirjoittamisen harjoituksissa käytetään yleisiä kirjallisuusterapeuttisia menetelmiä sekä hyödynnetään ympäröivää luontoa mahdollisuuksien mukaan.”\nLue lisää: Huojentava kirjoittaminen\nMäki, Silja (Helsinki)\nFM, äidinkielenopettaja, erityisopettaja, kirjallisuusterapeutti, psykoterapeutti ja kirjallisuusterapiakouluttaja\nPsykoterapiapalvelu Silja Mäki, p. 050 313 1027, silja.maki(at)saunalahti.fi\n”Ohjaan mm. kirjallisuusterapeuttisia kasvuryhmiä, aikuisten satuterapiaryhmiä, myyttejä hyödyntäviä ryhmiä sekä elämäkerrallisen kirjoittamisen ryhmiä. Lisäksi ohjaan yhdessä kollegani jooganopettaja SJL Pirkko Taljan kanssa joogaa ja kirjallisuusterapiaa yhdistäviä ryhmiä. Käytän kirjallisuusterapeuttisia menetelmiä yksilöpsykoterapiatyössäni yksityisvastaanotollani, myös Kelan tukemassa psykoterapiassa.”\nLue lisää: Silja Mäki\nPylkkänen, Johanna (Oulu)\nKasvatuspsykologi (KM), kirjallisuusterapiaohjaaja, FM (yleinen kirjallisuustiede)\n”Ohjaan voimavararyhmiä kirjallisuusterapeuttisin keinoin esimerkiksi pienten lasten vanhemmille. Etsimme ja vahvistamme minuuttamme puolisona, vanhempana ja naisena/miehenä. Lapset ja nuoret ovat erikoistumisalueeni kasvatuspsykologian koulutuksessani. Erilaiset sanataiteelliset ryhmät ovat myös osa palveluitani.\nLisäksi ohjaan mielenterveyskuntoutujille luovan kirjoittamisen terapeuttisia ryhmiä. Otan vastaan myös yksilöasiakkaita sekä kasvotusten että sähköpostitse. Syksyllä 2019 aloitan osaamisen täydentämisen kognitiivisen lyhytterapian opinnoilla. Kuvat ja valokuvaaminen ovat osa minua ja työtäni. Kirjoittamisen ja lukemisen lisäksi sujuva vuorovaikutus on kohtaamisissani tärkeää.”\nSutela, Sanna (Helsinki)\nKirjallisuusterapiaohjaaja, työyhteisösovittelija, sosiologi YTM, lyhytterapeuttinen koulutus (kognitiivis-analyyttinen näkökulma)\nYhteystiedot: sanaluoma(at)gmail.com, p. 040 5252 869, www.sanaluoma.fi\n”Minulla on erityisasiantuntemusta työyhteisöissä esiintyvästä väkivallasta (kiusaamisesta) sekä lähisuhdeväkivalta-ilmiöstä. Järjestän Helsingissä kirjallisuusterapeuttisia ryhmiä työpaikkakiusaamista kohdanneille sekä omaelämäkerrallisen terapeuttisen kirjoittamisen ryhmiä. Muut teemat, joista minulla on tuntemusta ja kiinnostusta, ovat esimerkiksi työhyvinvointi, päihteet, suru ja kuolema. Harrastan kirjoittamista ja olen myös opiskellut fiktiivistä kirjoittamista. Ryhmissäni painottuu siis jonkin verran kirjoittaminen, mutta osallistujalle riittää ihan tavallinen kirjoittamistaito, sillä keskitymme ryhmässä tuotettujen tekstien asiasisältöön, ei ulkoasuun. Työskentelytapani on empaattinen ja analyyttinen. Lämpimästi tervetuloa ryhmiini!”\nTyppö, Annamari (Espoo)\nFM, toimittaja, kääntäjä, sanataide- ja kirjallisuusterapiaohjaaja\nEilabertta – elämäsi sanat, p. 050 387 4005, annamari.typpo(at)eilabertta.fi\n”Ohjaan hoitavan lukemisen ja kirjoittamisen ryhmiä ja verkkokursseja, joissa hyödynnetään sanataiteen ja kirjallisuusterapian keinoja. Ryhmät sopivat kaikille kirjoittamisesta ja itsetutkiskelusta kiinnostuneille. Opastan sinut luovuutesi lähteille, oman elämäsi tarinoihin, itsesi ja sanojesi äärelle sen mukaan, mihin sinulla on halu ja tarve kulkea. Ryhmissäni tärkeää ei ole lopputulos vaan prosessi – luovan kirjoittamisen ja lukemisen ilo, hoitavuus, elämykset ja oivallukset.\nOhjaajana olen helposti lähestyttävä, rohkaiseva ja inspiroiva. Panen peliin koko oman persoonani, historiani, elämänkokemukseni, vahvuuteni ja heikkouteni. Haluan auttaa sinua löytämään oman aidon itsesi sekä elämään sen mukaisesti. Uskon vahvasti, että omana itsenään meistä jokainen on riittävän hyvä.”\nVirkkunen, Kirsi (Helsinki ja verkko)\nRyhmätaideterapeutti, kirjallisuusterapiaohjaaja, työnohjaaja (logoterapia), Luova Uniohjaaja®\nFenix Inspiration, www.fenixinspiration.fi, kirsi.virkkunen(at)fenixinspiration.fi, p. 040 704 3655\n”Ohjaan luovuusterapeuttisia ryhmiä ja uniryhmiä, joissa hyödynnetään kirjallisuusterapian, taideterapian ja sanataiteen menetelmiä. Ohjaan myös tietoisuuskirjoittamisen ryhmiä ja koulutan Luovia Uniohjaajia®. Hyödynnän taiteen menetelmiä myös työnohjauksessa. Itsetuntemuksen laajentaminen ja syventäminen, yhteyden vahvistaminen intuitioon sekä luovuuden avaaminen ja vahvistaminen ovat kaiken toimintani keskiössä. Kun lepäämme itsessämme, olemme autenttisia, ainutkertaisia ja uudistumiskykyisiä – niin yksilöinä kuin osana yhteisöjä, joissa toimimme.\nRakastan sanoja ja kuvia, runoja ja tarinoita, kirjoittamisen, maalaamisen ja kehollisuuden voimaa. Ohjaajana olen kiireetön, läsnäoleva, kuunteleva ja kannustava.”


Testamentti hinta oulu – Kankaanpään laki ja kiinteistö\nTestamentti hinta oulu\nTestamentti on ainoa tapa vaikuttaa siihen, miten omaisuutesi jaetaan kuolemasi jälkeen. Jos testamenttia ei ole, omaisuus jaetaan lähtökohtaisesti tasan lastesi, tai jos heitä ei ole, muiden sukulaisten kesken. Jos perittävällä on lapsia, testamentilla on mahdollista määrätä lähtökohtaisesti puolesta omaisuudesta, niin sanotun lakiosan ylittävältä osalta. On toki mahdollista määrätä myös koko omaisuudesta, mutta tällöin rintaperillisillä on testamentista huolimatta oikeus vaatia lakiosaansa eli osuuttaan puolesta perittävän varallisuudesta.\nLakipalvelut Oulussa ja Pohjois-Suomessa\nLexWill Oy on oululainen lakitoimisto, joka tuottaa kattavat lakipalvelut turvaamaan jokaisen yksityishenkilön elämää lähtökohtaisesti Oulun talousalueella, mutta tarvittaessa myös muualla Suomessa. Erityisosaamiseni on perhe- ja perintöoikeudellisissa toimeksiannoissa, kuten perintösuunnittelussa. Kauttani järjestyvät lakiasiainpalvelut myös oikeudenkäynteihin.\nTestamentin tekeminen, hyödynnä ammattitaitoamme\nHuom! Tietojen tai asiakirjojen lähettämisestä ja postittamisesta aiheutuvista lisäpalveluista voidaan periä 6,80 € suuruinen laskutuslisä (sisältää laskutuksen sekä postituksen, mahdollisen faksimaksun tai lähettämisen muussa vastaavassa sähköisessä muodossa). Julkisoikeudellisten suoritteiden osalta laskutuslisä on 5,50 € (alv 0%).\n– Hintavaihtelu on hyvin suurta. Asiakkaan kannattaa keskittyä siihen, että tekee tarjouspyynnön huolella ja valmistautuu myös tarjouspyynnön kysymiseen. Kuluttajaliitto myös peräänkuuluttaa selkeää ja läpinäkyvää hinnoitteluperusteen avaamista kuluttajalle, jotta hän on tietoinen siitä, mitä palvelua on sisältöineen ostamassa, kuluttajan talouden asiantuntija Paula Pessi Kuluttajaliitosta kertoo.\nPuolisot voivat laatia keskinäisen testamatin siten, että sillä annetaan hallintaoikeus leskelle. Tällöin siirtyy ensiksi kuolleen puolison omaisuuden omistusoikeus suoraan lapsille, mutta leski saa omaisuuteen käyttö- eli hallintaoikeuden. Leski ei tällöin joudu maksamaan perintöveroa saamastaan käyttöoikeudesta ja myös lasten perintöveroa pienentää lesken saama käyttöoikeus. Hallintaoikeustestamentilla voidaan turvata lesken asema ja samalla varmistaa, että omaisuus menee rintaperillisille.\nKevytjuridiikan asiakirjoissa lähtökohtana on asiakkaan tahdon toteuttaminen ymmärrettävästi. Me tunnemme lain vaatimukset ja erilaiset vaihtoehdot, jolloin kykenemme selvittämään ja kirjaamaan tahtonne tahtonne mukaisesti. Palvelumme sisältää lakimiehen neuvonnan, jotta voimme selvittää testamentin tekijän tahdon olevan mahdollinen ja räätälöidä optimoidun testamentin yksilölliseen tilanteeseen ja varmistaa kaikki lain asettamat muotovaatimukset.\n3. Selvitä ja hae henkilövakuutuskorvaukset\nAsiantuntijan toimittaman perunkirjoituksen hinta vaihtelee merkittävästi esimerkiksi kaupungista riippuen. Halvimmillaan perunkirjoituksen toimittaa hautaustoimisto noin 350 eurolla ja pahimmassa tapauksessa perunkirjoituksen toimitus voi maksaa lakimiehen toimesta tuhansia euroja. Pankkien ja oikeusavun kautta perunkirjoituksen hinta asettuu näiden ääripäiden välille.\nPerunkirjoitus on huolellisuutta ja ammattitaitoa vaativa kuolinpesäkohtainen toimitus. Hyvin tehty perukirja ei ole ainoastaan luettelo omaisuudesta ja perillisistä, se on myös vahva perusta kuolinpesän hallinnoimiseen, ositukselle ja perinnönjaolle. Voitte luottaa siihen, että otamme huomioon lain ja verotuksen sallimat edut kokonaisvaltaisesti ja toimitamme perunkirjoituksen vahvalla ammattitaidolla.\nYhdistyksemme toimitila Oulun seudun omaishoitokeskus Ommaiskortteeri sijaitsee aivan Oulun keskustassa, osoitteessa Isokatu 47, katutaso. Toimitila on avoinna ma – pe klo 10.00 – 14.00. Järjestämme mm. koulutus- ja luentotilaisuuksia sekä toiminnallisia- ja vertaistuki -ryhmiä omaishoitajille sekä heidän läheisilleen. Voit tulla myös ihan vain istumaan kahvikupin ääreen ja juttelemaan.\nPerintöasiat lakimies oulu\nVinyylilattian asennus hinta\nTilastokeskuksen omistusasuntojen hinnat\nTuusulan kunta työpaikat\nJuvan tuonti oy\nMyytävät asunnot vanha vaasa


Kosken Tl kunta Pöytäkirja Nro 3/ Kunnanhallitus - PDF\nKosken Tl kunta Pöytäkirja Nro 3/ Kunnanhallitus\nDownload "Kosken Tl kunta Pöytäkirja Nro 3/ Kunnanhallitus"\n1 Nro 3/ Kunnanhallitus Kokousaika Tiistai kello Kokouspaikka Koski Tl, kunnantalo Saapuvilla läsnä poissa olleet jäsenet Tuominen Heikki pj. Vaparanta Heikki vpj. Lehti Minna j. Mattila Marja j. Mäkitalo Martti j. Niemelä-Laaksonen Anne j. Urmas Petteri j. Muut saapuvilla Pietilä Heikki valt. pj. olleet Anttila Jyrki valt. I vpj. Nuotio Pirjo-Liisa valt. II vpj Kesäniemi Jari Matilainen Jukka kj / esittelijä sos- hj / ptk Laillisuus ja 34 päätösvaltaisuus Asiat 34 - n 35 tarkastustapa Allekirjoitukset Heikki Tuominen Puheenjohtaja Jukka Matilainen npitäjä n tarkastus on tarkastettu ja hyväksytty. Tarkastusaika Perjantai Allekirjoitukset Anne Niemelä-Laaksonen Petteri Urmas n nähtäväolo Todistaa Maanantai klo 9:00-14:30 Kosken Tl kunnantalo Hallinto- ja sosiaalijohtaja Jukka Matilainen\n2 26 34 KOKOUKSEN LAILLISUUS JA PÄÄTÖSVALTAISUUS Kh Kunnan hallintosäännön 28 :n (Kokouksen koollekutsuminen) mukaan kokouskutsun antaa puheenjohtaja ja hänen estyneenä ollessa varapuheenjohtaja. Kokouskutsussa on ilmoitettava kokouksen aika ja paikka sekä käsiteltävät asiat (asialista). Esityslista lähetetään mahdollisuuksien mukaan kokouskutsun yhteydessä. Kokouskutsu lähetetään jäsenille ja muille, joilla on läsnäolo-oikeus tai -velvollisuus, toimielimen päättämällä tavalla. Lisäksi kokouskutsu ja esityslista julkaistaan kunnan kotisivuilla samassa yhteydessä kun esityslistat lähetetään toimielimen jäsenille. Kunnanhallitus on päättänyt, että se kokoontuu varsinaisiin kokouksiinsa Kosken Tl kunnantalolla joka kolmas maanantai (viikkojärjestysnumeroltaan kolmella kerrannaiset maanantait) kello Kokouskutsu lähetetään postitse / sähköisesti. Kiireellisessä tapauksessa kokous kutsutaan koolle puhelimitse. pidetään yleisesti nähtävänä kokouksen jälkeisenä seuraavana arkimaanantaina Kuntalain 58 :n 2 mom:n mukaan muu toimielin kuin valtuusto on päätösvaltainen, kun enemmän kuin puolet jäsenistä on läsnä. Tämän kokouksen kokouskutsu esityslistoineen on lähetetty hallituksen intranetin kautta kunnanhallituksen jäsenille ja kunnanvaltuuston puheenjohtajille. Lisäksi esityslista on lähetetty tiedoksi Turun Sanomille, Salon Seudun Sanomille, Auranmaan Viikkolehdelle, Yleisradion Länsi- Suomen toimintakeskukselle sekä Radio Melodialle torstaina Todetaan kokouksen laillisuus ja päätösvaltaisuus.\n3 27 35 PÖYTÄKIRJANTARKASTAJIEN VALINTA Kh Kunnan hallintosäännön 39 :n mukaan pöytäkirjan kirjoittaa puheenjohtajan johdolla pöytäkirjanpitäjä. n allekirjoittaa puheenjohtaja ja varmentaa pöytäkirjanpitäjä. tarkastetaan toimielimen päättämällä tavalla. Kunnanhallituksen käytäntönä on ollut, että pöytäkirjan tarkastajiksi valitaan kussakin kokouksessa varsinaisista jäsenistä aakkosjärjestyksessä kaksi pöytäkirjantarkastajaa Tarkastettu pöytäkirja oikaisuvaatimusohjeineen ja valitusosoituksineen pidetään nähtävänä kunnanviraston keskustoimistossa tarkastuspäivää seuraavana maanantaina viraston normaalina aukioloaikana. on tarkastettava ennen nähtävillä oloaikaa. n tarkastusvuorossa ovat Anne Niemelä-Laaksonen ja Petteri Urmas.\n4 28 36 KUNNANJOHTAJAN VIRAN KELPOISUUSEHDOT JA VIRAN HAETTAVAKSI JULISTAMINEN / KUNNANJOHTAJAN VALINTA Kh Kosken Tl kunnan kunnanjohtaja Jari Kesäniemi on valittu Forssan kaupunginjohtajan virkaan. Kesäniemen tarkoituksena on aloittaa virassa Kuntalain 41 :n mukaan kunnan hallintoa, taloudenhoitoa sekä muuta toimintaa johtaa kunnanhallituksen alaisena kunnanjohtaja. Kunnanjohtajan valitsee valtuusto. Kunnanjohtaja on virkasuhteessa kuntaan. Kunnanjohtaja voidaan valita joko toistaiseksi tai määräajaksi. Kuntalain 42 :n mukaan kunnan ja kunnanjohtajan on tehtävä johtajasopimus, jossa sovitaan johtamisen edellytyksistä. Ennen viran täyttämistä se on julistettava julkisesti haettavaksi. Viranhaltijoita yleisesti koskeva kunnallisesta viranhaltijasta annetun lain mukaan virkasuhteeseen otettavalla on oltava erikseen säädetty tai kunnan päättämä erityinen kelpoisuus. Kunnan hallintosäännön 16 :n mukaan kelpoisuuksista kunnan virkoihin on voimassa, mitä viran perustamisen yhteydessä on päätetty sekä laissa ja asetuksessa määrätty. Kunnanjohtajan viran perustamisen yhteydessä v kunnanjohtajan viran kelpoisuusehtoja ei ole määritelty. Myöskään kuntalaissa ei ole säännöksiä kunnanjohtajan viran kelpoisuusvaatimuksista. Kunnanjohtajan viran kelpoisuusvaatimukset tulee kunnanhallituksen vahvistaa ennen viran haettavaksi julistamista. Kunnanhallitus päättää, että kunnanjohtajan viran kelpoisuusehdot määritellään seuraavasti: Kunnanjohtajan viran kelpoisuusehtona on tehtävään soveltuva korkeakoulututkinto sekä kokemusta kunnallishallinnosta. Kunnanhallitus päättää julistaa kunnanjohtajan viran julkisesti haettavaksi ajalla Viran kelpoisuusehtojen lisäksi kunnanjohtajalta edellytetään yhteistyökykyä, esimiestaitoja sekä kehittämis- ja hankekokemusta. Erityistä painoarvoa annetaan sosiaali- ja terveydenhuollon sekä maakuntauudistuksen tuntemiselle. Hakijoilta toivotaan Uusi kunta 2020 näkemystä. Tulevien rakenteellisten uudistusten vuoksi tehtävään voidaan liittää hallintojohtajan tehtäviä. Palkkaus määräytyy tehtäväkohtaisena palkkana, hakija voi esittää palkkatoiveensa. Virkaan sovelletaan kuuden kuukauden koeaikaa. Virkaan valitun tulee toimittaa hyväksyttävä lääkärintodistus terveydentilastaan ennen viran vastaanottamista.\n5 29 Viranhakukuulutus julkaistaan kunnan ilmoitustaululla, Auranmaan Viikkolehdessä, Turun Sanomissa, Salon Seudun Sanomissa ja Kuntalehden verkkosivuilla. Viran hakuaika merkitään päättyväksi kello 14:00. Hyväksyttiin. Merkittiin pöytäkirjaan, että hallinto- ja sosiaalijohtaja Jukka Matilainen poistui kokouksesta asian käsittelyn ja päätöksenteon ajaksi. npitäjänä 12 ajan toimi kunnanjohtaja Jari Kesäniemi. Kh Kunnanjohtajan virkaan saapui määräaikaan mennessä 10 hakemusta. Kunnanhallitus päättää 1. valita haastatteluun kutsuttavat viranhakijat. 2. valita haastattelijat haastatteluun. Kunnanhallitus 1. valitsi haastatteluun kutsuttaviksi Hanna-Maria Grandellin, Jukka Matilaisen, Jyri Mäntylän ja Henri Partasen. 2. valitsi haastattelijoiksi kunnanjohtajan ja kunnanhallituksen pöytäkunnan luottamushenkilöt täydennettynä Perussuomalaisten valtuustoedustajalla. Merkittiin pöytäkirjaan, että hallinto- ja sosiaalijohtaja Jukka Matilainen poistui kokouksesta asian käsittelyn ja päätöksenteon ajaksi. npitäjänä 23 ajan toimi kunnanjohtaja Jari Kesäniemi. Kh Haastattelut suoritettiin Kunnanhallitus päättää jatkotoimista. Tarkennettu päätösehdotus tehdään kokouksessa.\n6 30 37 TYÖTERVEYSHUOLLON KILPAILUTTAMINEN Kh Kosken Tl kunnalla on sopimus työterveyshuoltopalveluiden ostamisesta Attendo Terveyspalvelut Oy:n kanssa. Sopimus päättyy Sopimusta on mahdollista jatkaa osapuolten yhdessä niin sopiessa yhden (1) + yhden (1) optiovuoden ajan. Työnantajan on järjestettävä ennaltaehkäisevä työterveyshuolto työntekijöilleen. Työnantaja voi halutessaan järjestää myös sairaanhoito- ja muita terveydenhuoltopalveluita. Kunnan on myös järjestettävä alueellaan toimiville yrittäjille ja muille omaa työtään tekeville soveltuvin osin työterveyshuoltolain 12 :ssä ja sen nojalla annetuissa säädöksissä tarkoitettua työterveyshuoltoa. Marttilan, Kosken Tl, Auran ja Pöytyän kuntien edustajat ovat keskustelleet työterveyshuoltopalveluiden yhteiskilpailutuksesta alkaen. Työterveyslaitokselta on pyydetty tarjous asiantuntijapalvelun ostamisesta kilpailutukseen sekä lakipalvelun ostamisesta Suomen Hankintajuristit Oy:ltä. Kunnanhallitus päättää, että ei käytä optiota työterveyshuoltopalveluiden ostamisessa Attendo Työterveyspalvelut Oy:ltä alkaen. kilpailuttaa työterveyshuoltopalvelut yhteistyössä Auran, Marttilan ja Pöytyän kuntien kanssa tai osakokoonpanolla, mikäli kaikki kunnat eivät osallistu yhteiskilpailutukseen. Kilpailutuksessa käytetään apuna Työterveyshuollon asiantuntijapalvelua sekä Suomen Hankintajuristit Oy:n lakipalvelua saatujen tarjousten mukaisesti.\n7 31 38 MUUT ASIAT Kh\n8 32 KOSKEN TL KUNNANHALLI- TUS MUUTOKSENHAKUKIELLOT Kieltojen perusteet OIKAISUVAATIMUSOHJEET JA VALITUSOSOITUS Kokouspäivämäärä Pykälä Sivu Seuraavista päätöksistä ei saa tehdä kuntalain 91 :n mukaan oikaisuvaatimusta eikä kunnallisvalitusta, koska päätös koskee vain valmistelua tai täytäntöönpanoa. Pykälät: Koska päätöksestä voidaan tehdä kuntalain 89 :n 1 mom. mukaan kirjallinen oikaisuvaatimus, seuraaviin päätöksiin ei saa hakea muutosta valittamalla: Pykälät: HallintolainkäyttöL 5 :n/muun lainsäädännön mukaan seuraaviin päätöksiin ei saa hakea muutosta valittamalla. Pykälät ja valituskieltojen perusteet Etuostolaki OIKAISUVAATIMUSOHJEET Oikaisu- vaatimus- viranomainen ja -aika Seuraaviin päätöksiin tyytymätön voi tehdä kirjallisen oikaisuvaatimuksen. Viranomainen, jolle oikaisuvaatimus tehdään, osoite ja postiosoite KOSKEN TL KUNNANHALLITUS Härkätie Koski Tl Pykälät: Oikaisu- vaatimuksen sisältö Oikaisuvaatimus on tehtävä 14 päivän kuluessa päätöksen tiedoksisaannista. Oikaisuvaatimuksesta on käytävä ilmi vaatimus perusteineen ja se on tekijän allekirjoitettava.\nNro 3/2017 45 Kunnanhallitus 7.2.2017 Kokousaika Tiistai 7.2.2017 kello 18.00 19:00 Kokouspaikka Koski Tl, kunnantalo Saapuvilla läsnä poissa olleet jäsenet Tuominen Heikki pj. x Vaparanta Heikki vpj.\nKosken Tl kunta Esityslista Nro13/2014 Kunnanhallitus\nKosken Tl kunta Nro13/2014 Kokousaika Maanantai 29.9.2014 kello 18.00 Kokouspaikka Kunnanhallituksen kokoushuone Saapuvilla läsnä poissa olleet jäsenet Tuominen Heikki pj. Vaparanta Heikki vpj. Lehti Minna\nKosken Tl kunta Pöytäkirja Nro 13/ Kunnanhallitus Kunnanhallituksen kokoushuone, Kosken Tl kunnantalo\nNro 13/2015 252 Kokousaika Maanantai 21.9.2015 kello 18:00 Kokouspaikka Kunnanhallituksen kokoushuone, Kosken Tl kunnantalo Saapuvilla läsnä poissa olleet jäsenet Tuominen Heikki pj. Vaparanta Heikki vpj.\nKosken Tl kunta Pöytäkirja Nro 16/ Kunnanhallitus\nNro 16/2017 383 Kunnanhallitus 18.12.2017 Kokousaika Maanantai 18.12.2017 kello 18:00 Kokouspaikka Koski Tl, kunnantalo Saapuvilla läsnä poissa olleet jäsenet Tuominen Heikki pj. Vaparanta Heikki vpj.\nKosken Tl kunta Pöytäkirja Nro 2/ Kunnanhallitus\nNro 2/2017 25 Kunnanhallitus 30.1.2017 Kokousaika Maanantai 30.1.2017 kello 18.00 Kokouspaikka Koski Tl, kunnantalo Saapuvilla läsnä poissa olleet jäsenet Tuominen Heikki pj. Vaparanta Heikki vpj. Lehti\nKosken Tl kunta Pöytäkirja Nro 11/ Kunnanhallitus Kunnanhallituksen kokoushuone, Kosken Tl kunnantalo\nNro 11/2015 206 Kokousaika Maanantai 10.8.2015 kello 18:00 Kokouspaikka Kunnanhallituksen kokoushuone, Kosken Tl kunnantalo Saapuvilla läsnä poissa olleet jäsenet Tuominen Heikki pj. Vaparanta Heikki vpj.\nNro 2/2017 25 Kunnanhallitus 30.1.2017 Kokousaika Maanantai 30.1.2017 kello 18.00 19.15 Kokouspaikka Koski Tl, kunnantalo Saapuvilla läsnä poissa olleet jäsenet Tuominen Heikki pj. x Vaparanta Heikki vpj.\nKoski Tl kunta Esityslista Nro 7/2013 1 Kunnanhallitus. Kosken Tl kunnantalo, kunnanhallituksen kokoushuone\nEsityslista Nro 7/2013 1 Kunnanhallitus _ Kokousaika Maanantai 20.5.2013 kello 18.00- Kokouspaikka Kosken Tl kunnantalo, kunnanhallituksen kokoushuone Saapuvilla läsnä poissa olleet jäsenet Tuominen Heikki\nKosken Tl kunta Pöytäkirja Nro 11/ Kunnanhallitus\nNro 11/2016 231 Kunnanhallitus 15.8.2016 Kokousaika Maanantai 15.8.2016 kello 18.00 Kokouspaikka Koski Tl, kunnantalo Saapuvilla läsnä poissa olleet jäsenet Tuominen Heikki pj. Vaparanta Heikki vpj. Lehti\nKosken Tl kunta Pöytäkirja Nro 12/ Kunnanhallitus\nNro 12/2016 231 Kunnanhallitus 5.9.2016 Kokousaika Maanantai 5.9.2016 kello 18.00 Kokouspaikka Koski Tl, kunnantalo Saapuvilla läsnä poissa olleet jäsenet Tuominen Heikki pj. Vaparanta Heikki vpj. Lehti\nKosken Tl kunta Esityslista Nro 2/ Kunnanhallitus\nNro 2/2015 33 Kunnanhallitus 2.2.2015 Kokousaika Maanantai 2.2.2015 kello 18.00 Kokouspaikka Koski Tl, kunnantalo Saapuvilla läsnä poissa olleet jäsenet Tuominen Heikki pj. Vaparanta Heikki vpj. Lehti\nKosken Tl kunta Pöytäkirja Nro 4/2017. Rakennuslautakunta\nRakennuslautakunta 29.8.2017 1 Kokousaika Tiistai 29.8.2017 kello 18:00-18:32 Kokouspaikka Kosken Tl kunnanvirasto Saapuvilla olleet jäsenet Läsnä Poissa Puheenjohtaja Pekka Kulmanen x Varapuheenjohtaja\nKosken Tl kunta Esityslista Nro 3/ Kunnanhallitus\nNro 3/2015 49 Kunnanhallitus 23.2.2015 Kokousaika Maanantai 23.2.2015 kello 18.00 Kokouspaikka Koski Tl, kunnantalo Saapuvilla läsnä poissa olleet jäsenet Tuominen Heikki pj. Vaparanta Heikki vpj. Lehti\nKoski Tl kunta Pöytäkirja Nro 11/ Kunnanhallitus. Kosken Tl kunnantalo, kunnanhallituksen kokoushuone\nPöytäkirja Nro 11/2011 203 Kunnanhallitus _ Kokousaika Maanantai 26.9.2011 klo 18.00-19.35 Kokouspaikka Kosken Tl kunnantalo, kunnanhallituksen kokoushuone Saapuvilla läsnä poissa olleet jäsenet Tuominen\nKosken Tl kunta Pöytäkirja Nro 6/ Kunnanhallitus\nNro 6/2015 108 Kunnanhallitus 27.4.2015 Kokousaika Maanantai 27.4.2015 kello 18.00 Kokouspaikka Koski Tl, kunnantalo Saapuvilla läsnä poissa olleet jäsenet Tuominen Heikki pj. Vaparanta Heikki vpj. Lehti\nKosken Tl kunta Sosiaalilautakunta Pöytäkirja 4/2017\n51 Sosiaalilautakunta Kokousaika: Tiistai 10.10.2017 kello 17.00 17.52 Kokouspaikka: Kunnanhallituksen kokoushuone, Koski Tl Käsiteltävät asiat 35 KOKOUKSEN LAILLISUUS JA PÄÄTÖSVALTAISUUS 53 36 PÖYTÄKIRJANTARKASTAJIEN


Kahro vihdoin erävoittoihin | Bike\nIisalmessaa ajetussa kauden viidennessä osakilpailussa Kahro sai vihdoin erävoittotilinsä auki komeasti viemällä päivän kummatkin erät tiukkojen kamppailujen jälkeen.\nPäivän avauserän startissa kärkeen paineli Henric Stigell saaden peräänsä Waltteri Koskisen ja Lari Jukolan. Kahron startti ei ollut aivan nappisuoritus, mutta lähtömutkan jälkeen hän paineli sentään viidentenä.\nSarjakärjessä Iisalmeen saapunut Miika Oinonen sen sijaan avasi eränsä aivan häntäpäässä, vielä huonommin meni sarjan nelosena olleella Teemu Keljolla, hän nosteli pyörää pystyyn lähtömutkassa.\nStigell veti joukkoa reilun puolimatkan krouvin taakse, Kahro ja Oinonen puolestaan nousivat koko ajan tuloksissa ylöspäin. Kahron päästyä seitsemännellä kierroksella kakkoseksi hän alkoi tavoittaa Stigelliä. Oinonen ajoi tässä vaiheessa neljäntenä. Kahdennellatoista kierroksella Kahro pääsi ohittamaan kärjessä kiitäneen Stigellin, samalla kierroksella Oinonen otti kolmossijan Jukolalta.\nLoppujen lopuksi Stigell oli maalissa vasta neljäs yhden kaatumisen jälkeen, Oinonen pääsi noin kolmen sekunnin päähän erän voittaneesta Kahrosta ja Jukola puolestaan otti uransa ensimmäisen yleisen luokan SM-erän podiumsijan ollen kolmas.\nToisen erän startissa Jukola jatkoi vahvoja otteitaan ottamalla ykköspaikan, nyt Kahro pääsi matkaan kakkosena perässään Stigell ja Oinonen. Stigellin matka päättyi kuitenkin jo seitsemännelle kierrokselle ketjujen katkeamiseen.\nKatkenneet ketjut tekivät pyörään sen verran tuhoa, että sunnuntainen MX1-luokan kisa jää Stigelliltä väliin, koska ykköspyörä ja osat ovat jo matkalla Englantiin ensi viikonlopun EM-kisaan.\nKahro otti ykköspaikan jo ensimmäisellä kierroksella saaden Oinosen kantaansa. Vähitellen kaksikko erottui muista, Stigellin keskeytyksen jälkeen kolmossijasta jäivät kisaamaan Jukola ja Valtteri Malin. Kahro piti koko erän ajan muutaman sekunnin etumatkan Oinoseen, Malin puolestaan prässäsi Jukolaa lähes koko puolituntisen, kunnes onnistui ohituksessa kolmanneksi viimeisellä kierroksella.\n– Lari teki pienen virheen, muutin itse ajolinjaa ja vedin hirmu riskillä ohi, nyt se onnistui, Malin tuuletti uransa ensimmäistä SM-erän kolmospaikkaa.\nAlkukaudesta myös MX1-luokassa kilpaillut Oinonen ei jäänyt Iisalmen maisemiin vaan lähti kotimatkalle heti palkintojenjaon jälkeen.\n– Huomenna lepoa ja maanantaina töihin. Loppukauden keskityn MX2-luokkaan ja mestaruuden voittamiseen siinä. Voittoja lähdin tietysti tänne hakemaan, mutta kakkossijatkin oli kuitenkin no, aika ok.\nKahron ilmeestä paistoi helpotus, kun ennen Iisalmen kisaa tapahtunut pyörämerkin vaihdos näytti onnistuneen.\n– Vihdoinkin kisapäivä ilman ongelmia. Varsinkin toinen erä oli todella tiukka, yritin koko ajan tehdä eroa Oinoseen, mutta hän ajoi todella hyvin ja vaikka puristin koko erän aivan täysillä, en vaan päässyt karkuun.\n– Edellinen kisa Karkkilassa meni valitettavasti pieleen teknisten ongelmien takia ja kun sen takia sain nollaerän tähän sarjaan, nyt voin vain lähteä taistelemaan täysillä jäljellä oleviin eriin. Uskon kuitenkin, että taistelen vielä varmasti mestaruudesta, vain yhdeksän pisteen takamatkalta Oinoseen nähden mestaruutta hakeva Kahro totesi.\nStigell säilytti sarjan kolmospaikan epäonnestaan huolimatta, mutta takamatka Kahroon kasvoi jo 37:n pisteen mittaiseksi. Nelossijalla on tungosta, Joonas Heimonen nousi kahdeksantoista pisteen päähän Stigellistä kummankin erän viitossijalla.\nJukola puolestaan pomppasi sarjan viitoseksi vain seitsemän pisteen päähän Heimosesta. Sarjanelosena Iisalmeen saapuneen Keljon toinenkaan erä ei ollut menestys, yhdeksännen sijan jälkeen hän putosi sarjan kuudenneksi kahden pisteen erolla Jukolaan.\nNeljällä pyörällä eteneville motocrossareille, eli ATV-harrastajille kilpailu oli kauden toinen SM-osakisa. Luokassa nähtiin näyttävää kärkitaistelua kummassakin erässä. Lauri Pellonpää voitti ensimmäisen erän käytyään koko erän kestäneen kamppailun Olli Koskelan kanssa.\nToisessa erässä Koskela vei joukkoa startista maaliin asti. Erän kakkoseksi ajoi kauden mittaan vauhtiaan parantava Jani Tanhuanpää. Konkari Jani Saarinen oli kummankin erän kolmas.\nKauden puolivälin krouvissa Koskela johtaa sarjaa kuuden pisteen erolla Pellonpäähän. Saarisen kolmospaikan niskaan hengittää Lasse Ruotsalainen vain kahden pisteen takamatkalta.\nMX2- ja ATV- SM-sarjat jatkuvat 31. elokuuta Orimattilassa. Iisalmessa puolestaan kilpaillaan sunnuntaina MX1-luokan SM- ja MXC/A- sekä MXJ-luokkien Suomen Cup.


1 RUBBER comp SYNTEETTINEN KUMIMAALI AUTON MAALAUSOHJEET Alkuperäinen RUBBERcomp kumimaali on synteettistä erikoiskumipolymeeriseosta, joka muodostaa säätä- ja kulutusta kestävän kerroksen. Kerros on sen kuivuttua helppo poistaa vain vetämällä kumikerros pois. Vähintään neljä RUBBERcomp kerrosta riittää muodostamaan riittävän kalvopaksuuden auton maalipinnan päälle, mutta kestävyyden lisäämiseksi suosittelemme 6 kerrosta. Tuotteen väripastojen korkean määrän ansiosta pohjavärin käyttö ei ole normaalisti tarpeen. Vaaleille, fluorisoiville ja metalliväreille, erityisesti mikäli käsiteltävä pinta on tumma, suosittelemme kuitenkin kaksi ensimmäistä kerrosta valkoista väriä ja loput kerrokset pintaväriä. Tummaa väriä vaalealle pinnoitettaessa suosittelemme ensimmäiseksi kerrokseksi läpinäkyvää kirkasta pinnoitetta. Mikäli haluat kiiltävän RUBBERcomp pinnan, voit käsitellä viimeisen kerroksen kiiltävällä värittömällä seoksella ja mikäli haluat täysin matan pinnan, vastaavasti värittömällä matalla seoksella. OHJEET RUISKUMAALAUKSEEN Suosittelemme käyttämään sähköistä maaliruiskua jotta saadaan ohuempia kerroksia, tulee vähemmän maalihukkaa. RUBBERcomp kumimaali tulee ohentaa seuraavasti: 70,0 paino% RUBBERcomp, 30,0 paino% RUBBERcomp ohenne 76,5 tilavuus% RUBBERcomp, 23,5 tilavuus% RUBBERcomp ohenne (= 1 litra RUBBERcomp + 0,3 l RUBBERcomp ohenne (Thinner) Paine bar, suutin 1,4mm RIITTOISUUS Maalin peitto, 1 litra maalia 1 kerros: max. 6 m kerrosta (vähimmäissuositus) 1,0-1,5 m 2 Määräsuositus auton pintakäsittelyyn (6 kerrosta) pieni (6m 2 ) 6 l + 4 kpl 450 ml ohennetta keskikokoinen (8m 2 ) 8 l+ 6 kpl 450 ml ohennetta suuri (10m 2 ) 10 l + 8 kpl 450 ml ohennetta mikronin paksuutta suositellaan parantamaan kulumisenkestävyyttä. Tarvittava määrä riippuu käyettävästä laitteesta sekä paineen määrästä.\n3 SEKOITA RUBBERCOMP OHENNE Seuraa ohjeita ja sekoita RUBBERcomp ohenne ja kumimaali keskenään. Kuten mikä tahansa maali, RUBBERcomp pitää sekoittaa JOKA KERTA, kun maaliruiskun säiliö täytetään uudelleen. MAALAA ENSIN KOEALUE Testaa maalaustekniikkasi ja varmista pinnan soveltuvuus näkymättömään kohtaan. MAALAA ENSIMMÄINEN KERROS Maalaa ensimmäinen kerros RUBBERcomp kumimaalia. Varmista, että koko pinta-ala on käsitelty, mutta älä maalaa turhan paksua kerrosta. MAALAUSOHJEET Sekoita seosta aina uudelleen, kun täytät maaliruiskun säiliön. Tarkista ja puhdista suutin säännöllisesti ja aina, kun täytät maalisäiliön uudelleen, jotta vältyt maaliroiskeilta. Älä anna seoksen kuivua maaliruiskuun, vaan puhdista ja kuivaa se ruiskuttamalla tarvittaessa vain ohennetta kohteen ulkopuolelle. Suihkuta tasaisesti hitaasti edeten, noin 15cm - 20cm etäisyydeltä pinnasta. Aloita auton katolta liikkuen ylhäältä alas maalaten ensin vaakasuorat pinnat. Siirry sivupinnoille ja ruiskuta ylhäältä alas sektori kerrallaan. Kun olet käsitellyt auton kauttaaltaan, tarkista että käsitelty pinta on tasainen ja pinta alkaa olla pölykuiva siinä kohden, missä aloitit ruiskuttamisen. Anna kuivua kerrosten välillä. Edellisen kerroksen kuivuminen kestää noin 15 minuuttia. Älä koskaan koske käsiteltyyn märkään tai puolikuivaan pintaan. Maalaa seuraavat kerrokset eri suuntaan eli ristikkäin ensimmäiseen kerrokseen nähden. Säädä ruiskua tarvittaessa, jotta saat aikaan riittävän märän kerroksen. Maalaamalla useita kerroksia rauhallisesti saat aina aikaan paremman lopputuloksen kuin kiirehtimällä. Huomaa, että kulutukselle alttiiden kohtien, jotka ovat hankalasti käsiteltävissä, kuten oven kahvojen ja niiden alapuolen, puskurien alapinnan ja helmapeltien kerrospaksuuden tulee olla riittävä, jotta pinnasta tulee kulutusta kestävä. SUOJAUKSEN POISTAMINEN Kun lopullinen pinta on ruiskutettu ja se on vielä märkää, poista heti teipit tai muut suojat, jotka ovat suoraan kosketuksissa käsiteltyyn pintaan, esimerkiksi raitojen reunat. Kaikki muut suojat tulee jättää paikoilleen ja ne poistetaan maalin kuivuttua tai leikataan varovaisesti veitsellä auki, kun RUB- BERcomp on täysin kuivunut. Suosittelemme leikkaukseen muovista terää, jotta auton maalipinta ei vahingoitu. KUIVUMINEN Neljä RUBBERcomp kerrosta kuivuu noin 4 tunnissa. Vältä koskemasta pinnoitteeseen tänä aikana. Paksu pinnoite saattaa vaatia pitemmän kuivumisajan, lopullisen kestonsa ja kovuutensa pinnoite saavuttaa muutamassa vuorokaudessa 20 C asteen lämpötilassa. Suosittelemme aina yön yli kuivumista.\n4 RUBBERCOMP OHJEET VANTEIDEN MAALAUKSEEN RUBBERcomp spraypinnoitetta on helppoa ja nopeaa käyttää. Tässä ohjessa neuvomme miten vanteet pinnoitetaan. Ohjeet soveltuvat myös muiden kohteiden maalaamiseen. Helpoin ja puhtain tapa maalata vanteet RUBBERcomp kumimaalilla on irrottaa ensin vanne kokonaan autosta. Alkuperäinen RUBBERcomp on synteettistä erikoiskumipolymeeriseosta, joka muodostaa säätä ja kulutusta kestävän kerroksen. Tuotteen väripastojen korkean määrän ansiosta pohjavärin käyttö ei ole normaalisti tarpeen. Vaaleille, fluorisoiville ja metalliväreille, erityisesti mikäli käsiteltävä pinta on tumma, suosittelemme kuitenkin kaksi ensimmäistä kerrosta valkoista väriä ja loput kerrokset pintaväriä. Vaikka kaksi kerrosta riittää yleensä värin vaihtoon, suosittelemme vähintään neljää kerrosta riittävän kalvopaksuuden vuoksi. Riittävä kalvopaksuus sekä lisää kulutuskestävyyttä että tekee kalvon poistamisesta vaivattomampaa. Kaksi tai kolme purkkia riittää vannesarjan (= 4 vannetta) käsittelyyn. Suosittelemme yhtä purkkia / vanne paremman kulutuksen kestävyyden saavuttamiseksi sekä irrottamisen helpottamiseksi. HUOMIO Suorita aina ensin koemaalaus. Emme ota vastuuta vahingoista, jotka aiheutuvat joko 1-komponettimaalien tai heikkolaatuisten korjausmaalien pintaan. Käsittele pinta aina yhdellä tai kahdella kerroksella valkoista kumimaalia mikäli pinnoitat tummaa pintaa vaalealla, metalli- tai fluorisoivalla värillä. OHJEITA MAALAUKSELLE Varmista, että maalaustila on pölytön ja hyvin tuuletettu ja huoneenlämpö vähintään 20 C. PESE JA PUHDISTA PINTA Ennen maalausta pese käsiteltävät pinnat ja varmisteta, että kaikki epäpuhtaudet, kuten piki, hyönteiset, suola yms. on poistettu. KUIVAA PINTA Puhdistuksen jälkeen kuivaa pinta pyyhkeellä, vältä paperipyyhkeitä, koska ne yleensä jättävät pinnalle pölyä. Käyttäen liuotinpohjaista Grease Off rasvanpoistajaa poistetaan pinnalta vaha, silikoni, rasva jne. SUOJAA KAIKKI PINNAT JOITA ET HALUA KÄSITELLÄ Käyttämällä maalarinteippiä, paperi- tai muovikalvoa, peitä kaikki alueet, jota et halua käsitellä RUBBERcomp kumimaalilla. Jos haluat käsitellä vain vanteiden näkyvän ulkopuolen, voit suojata niiden sisäreunan.\n5 KÄYTÄ SUOJAVAATETUSTA Käytä suojavaatetusta, suojalaseja ja hengityssuojainta aina kun maalaat. SEKOITA RUBBERCOMP SPRAY Sekoita RUBBERcomp spraypurkkia voimakkaasti muutama minuutti. Kuten mikä tahansa spraymaali, RUBBERcomp pitää sekoittaa JOKA KERTA, kun aloitat maalaamisen tauon jälkeen uudelleen. MAALAA ENSIN KOEALUE Testaa maalaustekniikkasi ja varmista pinnan soveltuvuus näkymättömään kohtaan. MAALAA ENSIMMÄINEN KERROS Maalaa ensimmäinen kerros RUBBERcomp spraylla. Varmista, että koko pinta-ala on käsitelty, mutta älä maalaa turhan paksua kerrosta. Ensimmäisen kerroksen tulee olla ohut, harsomainen tartuntakerros, älä yritä maalata pintaa peittoon. Odota aina noin 15 minuuttia kerrosten välillä, jotta edellinen kerros ehtii kuivua. Näin vältyt kumimaalin valumiselta. MAALAUSOHJEET Aloita maalaus aina kohteen ulkopuolelta ja tuo se maalattavan alueen päälle. Suihkuta tasaisesti hitaasti edeten, noin 15cm - 20cm etäisyydellä pinnasta. Tarkista ja puhdista suuttimen ulostuloaukko säännöllisesti, jotta vältyt maaliroiskeilta. Kun olet maalannut vanteen kauttaaltaan, tarkista että pinta on maalattu joka puolelta. Älä koskaan koske käsiteltyyn märkään tai puolikuivaan pintaan. Maalaa seuraavat kerrokset eri suuntaan eli ristikkäin ensimmäiseen kerrokseen nähden. Huomaa, että voit säätää suutinta ja maalausviuhkaa suuttimen punaisesta ulostuloaukosta sitä kääntämällä mikäli niin haluat. Maalaamalla useita kerroksia rauhallisesti saat aina aikaan paremman lopputuloksen kuin kiirehtimällä. SUOJAUKSEN POISTAMINEN Kun lopullinen pinnoite on ruiskutettu ja pinnoite on vielä märkää, voit poistaa heti teipit tai muut suojat, jotka ovat suoraan kosketuksissa käsiteltyyn pintaan, esimerkiksi mikäli olet halunnut jättää sisävanteen maalaamatta, kannattaa teippi poistaa vielä, kun pinnoite on märkä. Kaikki muut suojat tulee jättää paikoilleen ja ne poistetaan maalin kuivuttua tai leikataan veitsellä auki, kun RUBBERcomp on täysin kuivunut. Leikkaamiseen suosittelemme muoviterää. KUIVUMINEN Neljä RUBBERcomp kerrosta kuivuu noin 4 tunnissa, suosittelemme kuitenkin aina yönyli kuivumista. Vältä koskemasta pinnoitteeseen tänä aikana. Paksu pinnoite saattaa vaatia pidemmän kuivumisajan, mutta lopullisen kestonsa ja kovuutensa pinnoite saavuttaa muutamassa vuorokaudessa 20 asteen lämpötilassa. Muista, että tällainen projekti vie aina aikaa ja vaatii kärsivällisyyttä, hätäily heikentää aina lopputuloksen laatua.


Jättilasku uhkaa sittenkin Suomea? "Rajaohjelma esillä huippukokouksessa" - Kotimaa - Ilta-Sanomat\nJättilasku uhkaa sittenkin Suomea? "Rajaohjelma esillä huippukokouksessa"\nJulkaistu: 16.7.2014 17:58 , Päivitetty: 16.7.2014 19:16\nKaikki EU:hun ja Venäjään liittyvät rahoitusohjelmat ovat EU-johtajien huippukokouksessa tänään esillä, sanoo pääministeri Alexander Stubb (kok). Aiemmin päivällä ulkoministeri Erkki Tuomioja arveli, ettei asiaa käsiteltäisi.\nStubbinhttp://www.is.fi/haku/?search-term=stubbin mukaan Suomi pyrki estämään rajaohjelmiin liittyvät sanktiot. Ohjelmien jäädyttäminen rajoittaisi Suomen, Baltian maiden ja Puolan rajayhteistyötä Venäjän kanssa.\n- Tässä vaiheessa ei pysty vielä lupaamaan, että rajayhteistyötä ei jäädytetä, mutta olen suhteellisen toiveikas sen suhteen, että saamme fiksun ratkaisun tähän.\nStubb sanoo harjoittaneensa viime päivinä tiivistä puhelindiplomatiaa, jonka seurauksena liittolaisia asiasssa on löytynyt. EU-johtajien huippukokous alkaa illalla kello 21 Suomen aikaa.\nUlkoministeri Erkki Tuomiojahttp://www.is.fi/haku/?search-term=erkki+tuomioja (sd) kertoi aiemmin päivällä STT:lle, että EU ei ilmeisesti ole jäädyttämässä rajaohjelmiaan Venäjän kanssa pakotetoimena Ukrainan kriisissä\nTuomioja kertoi, että kysymys rajaohjelmista oli esillä valmistelussa, mutta asiasta ei olisi tulossa esitystä unionin huippukokouksessa tänään. Tuomiojan mukaan Suomen ja myös monen muun maan näkemys on, ettei rajaohjelmiin ole järkevää puuttua.\nMuun muassa valtiovarainministeri Antti Rinnehttp://www.is.fi/haku/?search-term=antti+rinne (sd) sanoi eilen, että rajaohjelmiin liittyvistä pakotteista olisi Suomen taloudelle merkittävää haittaa, ja Suomi tekee kaikkensa niiden estämiseksi.


New Nondeposit Casino Analyysi - Mega lista Suomi\nOlemme kokoonneet muutamia perusvaatimuksia, jotka online-rahapelien tarjoajien on täytettävä vähintään, jotta ne voidaan listata sivustollemme ja saada positiivinen kasinoluokitus. Tämä asettaa standardin, joka takaa turvallisuuden ja pelaamisen nautinnon. Jokaisella pelaajalla ei ole samoja mieltymyksiä, mutta on muutamia asioita, joita me kaikki arvostamme. Kasinotestimme tarkastelevat tarkemmin kyseiseen nettikasinon New Nondeposit Casino yksittäisiin kohtiin liittyviä kohtia. Tässä esittelemme ne yleensä.\nKasinopelien eli uhkapelien pelaaminen ei kuitenkaan ole aina tai vain ilmaiskierroksia tai ilmaiskierroksia, vaan paljon enemmän pelien viihdearvosta ja laadusta ja siten parhaiden nettikasinoiden viihteestä. Ne, jotka edelleen vierailevat ilmaiskierrosten tai ilmaiskierrosten aikana savuntäytetyssä pelihallissa tai ravintolassa, odottavat hyvin nopeasti puhdasta ja miellyttävää ympäristöä kotoaan ja voivat sitten nauttia New Nondeposit Casino ilmaiskierrosistaan tai jopa ilmaiskierrosistaan aivan eri tavalla.\nLisäksi nettikasino voi käyttää omaa terminologiaansa. Puhumme esimerkiksi cashback-bonuksesta, vaikka se on itse asiassa ”yksinkertainen” talletusbonus. Tämä korostaa jälleen bonusehtojen kunnioittamisen täsmistä. Seuraavaan tekstiin:300 Casino Bonus.


Opiskelijat huolehtivat urheilijoiden ruokailuista Salpausselän kisoissa - Koulutuskeskus Salpaus\nSalpaus > Ajankohtaista > Opiskelijat huolehtivat urheilijoiden ruokailuista Salpausselän kisoissa\nOpiskelijat huolehtivat urheilijoiden ruokailuista Salpausselän kisoissa\nKoulutuskeskus Salpauksen opiskelijat vastaavat Salpausselän kisoissa 19.–21.2. muun muassa mäkihyppääjien ja yhdistetyn kilpailijoiden sekä heidän huoltajiensa päivittäisistä ruokailuista. Ruokia valmistamassa ja tarjoilemassa on yhteensä noin 50 kokki-, tarjoilija- ja leipuriopiskelijaa. Ruokailijoita odotetaan päivittäin olevan noin 1 000.\nOpiskelijat valmistavat urheilijoille ja heidän huoltajilleen päivittäin lounaan, joka koostuu laatikko- tai pastaruuasta, keitosta ja salaatista. Lounaan kanssa tarjoillaan leipuriopiskelijoiden valmistamaa tuoretta leipää. Kaikki ruuat valmistetaan kisapaikan lähellä Salpauksen Kulinaaritalossa Svinhufvudinkadulla, josta ne kuljetetaan kisa-alueelle. Tapahtumapaikalla tarjoilijaopiskelijat huolehtivat ruokien esillepanosta ja ruokailijoiden palvelemisesta. Urheilijoille ja huoltajille tarjotaan lisäksi kahvia ja välipaloja, kuten itse tehtyjä myslipatukoita, jotka saivat viime vuonna paljon kiitosta.\n- Lahti on profiloitunut tapahtumien kaupunkina, ja mielestäni on tärkeää että cateringalan opiskelijat saavat olla mukana näissä tilaisuuksissa, kertoo hotelli-, ravintola- ja cateringalan lehtori Vesa Työppönen.\n- Odotettavissa on taas neljä päivää vauhtia ja vaarallisia tilanteita, mutta ennen kaikkea tekemisen iloa, reilua meininkiä ja oppimisen rohkeutta.\nSalpaus pystyttää lisäksi kisa-alueen läheisyyteen Paasikivenkadulle Lumibaarin, josta kisavieraat ja muut alueella liikkuvat voivat ostaa esimerkiksi lämmintä kaakaota ja makkaraa. Lumibaari on avoinna perjantaina ja lauantaina kello 14–18.\nOpiskelijoita myös asiakaspalvelussa ja esiintymässä\nKokki- ja tarjoilijaopiskelijoiden lisäksi Salpausselän kisojen järjestelyssä on mukana matkailualan opiskelijoita, joita voi viikonlopun aikana kohdata muun muassa lipunmyynnissä ja muissa asiakaspalvelu- ja neuvontatehtävissä. Matkailualan opiskelijat ovat olleet mukana myös perehdyttämässä kisojen vapaaehtoisia. Tapahtuma-alueella nähdään lisäksi Salpauksen sirkusartistiopiskelijoita, jotka viihdyttävät kävijöitä viikonlopun aikana.\nKoulutuskeskus Salpaus tulee olemaan vahvasti mukana myös vuoden 2017 MM-kisojen järjestelyissä ja toteutuksessa.\nhotelli-, ravintola- ja catering-alan lehtori Vesa Työppönen, puh. 044 708 0670


Kerrostalo, Turku, Kurala, Vanha Hämeentie 110 D, 2h+k+kph+lasitettu parv., 61,00 m², 122 000,00 € – Huoneistoketju.fi\nKerrostalo, Turku, Kurala, Vanha Hämeentie 110 D, 2h+k+kph+lasitettu parv., 61,00 m², 122 000,00 €\nKerrostalo, Salo, Halikko, Salituntie 4, 3h+k+kph+vh+lasit. parveke, 75,50 m², 76 500,00 €\nKolmannen kerroksen heti vapaa kaksio erinomaisella sijainnilla odottaa uutta remonttitaitoista omistajaa!\nTässä asunnossa käytävämallinen, tilava eteinen toivottaa tervetulleeksi kotiin. Kylpyhuoneessa on mukavasti tilaa suihkutella ja lisäksi sinne mahtuu hyvin pesukone tai vaikka pesutorni. Keittiössä kaikki tarvittava on käden ulottuvilla ja samaan tilaan mahtuu myös ruokailuryhmä. Makuuhuoneessa oleva kaapisto kätkee sisäänsä niin vaatteet kuin muutkin tavarat. Reilunkokoisen olohuoneen saa kalustettua monin eri tavoin ja huoneesta on myös käynti suojaiselle, lasitetulle parvekkeelle, jossa kelpaa vaikka kahvitella varhaisesta keväästä myöhäiseen syksyyn asti.\nTaloyhtiöstä on vuosien saatossa pidetty hyvää huolta. Paljon uudistuksia ja remontteja on jo tehtynä, joista viimeisimpänä aurinkopaneelit ja maalämpö, joka otetaan käyttöön syksyllä 2022.\nTästä pohjaratkaisultaan tilavasta ja toimivasta asunnosta saa remontoimalla kauniin kodin joko itselleen tai sijoituskäyttöön.\nKulkuyhteydet eri suuntiin ovat erittäin hyvät ja esimerkiksi Turun keskustaan ajaa autolla noin kymmenessä minuutissa. Julkisten käyttö on varsin mutkatonta, sillä lähin bussipysäkki on ihan nurkan takana.\nSijainti Turku, Kurala\nVanha Hämeentie 110 D\nHuoneiston numero 62\nLisätietoja pinta-alasta Pinta-alatieto on yhtiöjärjestyksen ja isännöitsijäntodistuksen mukainen.\nMyyntihinta 113 796,90 €\nVelkaosuus 8 203,10 €\nYhtiövastike 495,42 € / kk\nHoitovastike 280,02 € / kk\nRahoitusvastike 215,40 € / kk\nVesimaksu vesi kulutuksen mukaan, kylmä vesi 4,30 €/m³, kuuma vesi 9,00 €/m³, maksetaan ennakkoa/kk aiemman kulutuksen mukaan, tasaus vuosittain\nMuut maksut mahd. varainsiirtovero 2%, tv ja laajakaistavastike 3,50 €/asunto/kk, saunamaksu 2,00 €/krt.\nTietoliikennepalvelut DNA 10 Mb (puhelinpistoke ja modeemi)\nKeittiön kuvaus Varustukseen kuuluu jääkaappi/pakastin, sähköliesi ja astianpesukone.\nKylpyhuoneen kuvaus Varustukseen kuuluu suihku, suihkuseinä, käsienpesuallas, peilikaappi, bideesuihku, wc-istuin ja pesukoneliitäntä. Lattia on muovimattoa, seinät kaakelia/muovia.\nTaloyhtiön nimi As Oy Paaskunnanlehto\nYleiset tilat Ulkoiluvälinevarasto, kuivaushuone, väestönsuojat, ullakko/kellarikomerot, kylmäsäilytystilat\nTehdyt remontit 1998 1-talon talosaunan peruskorjaus, 2002 2-talon talosaunan peruskorjaus,\n2005 kaikkien hissien uusiminen, 1- ja 2-talon välisten vesi- ja lämpöjohtojen uusiminen, salaojien uusiminen, piha-alueen kunnostus,\n2006 pohjakerroksien kylmän- ja lämpimänveden runkoputket sekä kuumanveden kierron putket uusittu, piha-alueen valaistus osin,\n2007 rappukäytävien kunnostus, 2010 piha-alueen valaistus osin, talojen kattoihin rakennettu räystäät ja uusittu vesikatteiden pinnoitus, ikkunat ja parvekeovet uusittu, parvekkeiden väliin asennettu palokatkot, pinnoitettu seinät ja katot sekä vesieristetty lattiat, parvekelasien asennus, ulkoseinien eristeet uusittu, rakennusten sisäkuori tiivistetty, julkisivujen pinnoitus itse pesevillä lasitetuilla keraamisilla laatoilla, 2011 rakennusten ulko-ovet uusittu ja porraskäytävien ulko-ovien avaukset automatisoitu, huoneisto-ovien ja yleisten tilojen lukkojen sarjoitus,\n2012 lämmitysverkoston putkiston sulut ja linjasäädöt uusittu pohjakerroksista,\n2012-2015 huoneistojen kylmän- ja kuuman käyttöveden sekä kuuman käyttöveden kiertojen pystylinjat uusittu, 2014 B-portaan pystylinjan muoviviemäri tutkittu,\n2016 käyttöveden suodattimet,\n2017 huoneistokohtaisten kylmä- ja kuumavesimittarien asennus, kuuman käyttöveden lämmönrajoitin, välikaton eristystä parannettu,\n2018 ilmastointikoneet vaihdettu, kanavat puhdistettu ja ilmamäärät säädetty\n2022 sähköpääkeskus ja nousukeskukset sekä talojen välinen sähkökaapeli uusittu\nTulevat remontit kaukolämmöstä siirtyminen maalämpöön (valmisviimeistään syyskuussa 2022), aurinkopaneelit,\nhuoneistokohtaiset sähkömittarit, väestönsuojien kunnostus, lämmitysjärjestelmän tasapainotus, huoneistokohtaiset valokuituyhteydet, leikkipaikan kunnostus\nYhtiön pitkäaikaiset lainat 311 192,36 €\nIsännöitsijä Jorma Hietalahti\nEnergiatodistuksen lisätiedot Energialuokka: E2013. Energiatodistus perustuu lakiin rakennuksen energiatodistuksesta (50/2013)\nTontin koko 5909,70 m²\nLisätietoja yhtiöstä Vastike sisältää huoneistokohtaisen sähkön lukuunottamatta huoneistosaunoja ja lattialämmityksiä.\nVastuu huoneistojen vesieritysten korjaamisesta, kunnossapidosta, niistä aiheutuneista ylimääräisistä kustannuksista ja mahdollisesti vahingoista kuuluu osakkaille.\nAuton säilytys Huoltoyhtiöllä katettuja hallipaikkoja ja sähköistettyjä avopaikkoja\nPalvelut Lähin kauppa K-market Hanski vain muutaman kymmenen metrin päässä., Koulut: Useampia kouluja ja päiväkoteja neljän kilometrin säteellä.\nLiikenneyhteydet Lähimmät bussipysäkit vain noin 150 metrin päässä.


Terhi Nordic 6020 + traileri moottorivene 1999 - Lempäälä - Nettivene\nHarrastuskäytössä ollut kalastukseen sopiva vene. Myös muuhun veneilyyn . Vene ollut meillä vuodesta 1999.\nOhjauskaapeli uusittu 2015. Vapa- telineet. Kaksi bensatankkia. Hyvä traileri .\nTerhi Nordic 6020 + traileri\nVuosimalli 1999 Rekisterinumero T34048\nTerhi Nordic 6020 + traileri Moottorivene\nTraileri: Lujarakenteinen kuumasinkitty venetraileri.\nMalli: Mariner 4T 25 HV\n- Käyttöönotettu 1999. Uusi potkuri. Huolettu vuosittain.\nKatso myytävänä olevat Terhi Nordic 6020 + traileri vaihtoveneet »\nT34048, Nettivene ID 676263


Eläinten pelastus | Varsinais-Suomen pelastuslaitos\nLue aiheesta muualla:\nEläinsuojelulain tarkoituksena on suojella eläimiä parhaalla mahdollisella tavalla kärsimykseltä, kivulta ja tuskalta. Lain mukaisesti sairasta, vahingoittunutta tai muutoin avuttomassa tilassa olevaa luonnonvaraista eläintä on pyrittävä auttamaan.\nEläinpelastustehtävät ovat vaihtelevia ja haasteellisia. Pelastettavat eläimet voivat olla pieniä lemmikkejä, suurempia kotieläimiä tai luonnonvaraisia eläimiä. Haasteelliseksi eläinpelastustehtävät tekevät eläinten koko, sijainti ja arvaamaton käyttäytyminen.\nYleisimpiä pelastuslaitoksen suorittamia eläimen pelastustehtäviä ovat kissojen noutaminen puista. Usein hätäkeskukseen ilmoitetaan myös sisätiloihin lentäneistä tai jäihin kiinni jääneistä linnuista. Vuoden 2012 aikana Varsinais-Suomen aluepelastuslaitoksen yksiköt kävivät eläinpelastustehtävillä katsomassa muun muassa patterin väliin juuttunutta lepakkoa, käärmettä henkilöauton moottoritilassa sekä nostivat pehmeään maahan uponneen sonnin.\nEläinten hätään puututaan herkästi\nIhmiset soittavat herkästi apua, etenkin kun kyseessä on luonnonvarainen eläin. Usein eläin ei kuitenkaan tarvitse apua. Mikäli eläin on hädässä, tulee sitä mahdollisuuksien mukaan auttaa kuitenkaan itseään vaarantamatta. Isommat eläimet ovat riski myös pelastushenkilöstölle.\nVarsinais-Suomen aluepelastuslaitoksen toimialueella kaikki pelastusyksiköt ja palokunnat hoitavat eläinten pelastustehtäviä. Kakskerran vpk on varustettu yksiköllä, joka sisältää koti-, tuotanto- ja luonnonvaraisten eläinten pelastamiseen tarkoitettua välineistöä.\nPelastuslaitos pyrkii toimimaan eläinpelastustehtävissä eläinsuojeluvalvonnan ohjeiden mukaisesti. Vahingoittumattomat eläimet pyritään päästämään takaisin luontoon. Tarvittaessa eläin toimitetaan hoitoon. Jos eläin on kuitenkin sellaisessa tilassa, että sen hengissä pitäminen on ilmeistä julmuutta sitä kohtaan, eläin on lopetettava tai on huolehdittava siitä, että se lopetetaan.\nKerro ovitarralla lemmikkieläimestä huoneistossa\nTarroja saat lähimmältä paloasemalta, alueesi palotarkastajalta, eläinlääkäriasemilta ja eläinkaupoista.


Toimittajamme tekivät kovasti töitä löytääkseen ja penkoakseen eroottisia videoita Instagram narttu jättämisestä lähellä helsinki, - jotta voit lopettaa katselemasta otvyaznogo-pornovideoita matkapuhelimestasi, tableteista ja tietokoneista. Valmistaudu nauttimaan erilaisista eroottisista tarinoista aikuisviihdettä varten. Korkealuokkainen videolaatu ja jännittävä ääni Instagram narttu jättämisestä lähellä helsinki syöksee sinut hulluimpien eroottisten unelmien maailmaan. Työntekijämme työskentelevät vain teidän mieliksenne.\nHypnotized fuck seksi helsinki\nSuihku saattajat tumma iho lähellä espoo


Saneeraustyömaiden aikataulut varmentuneet | Koillis-Satakunnan Sähkö Oy\nSaneeraustyömaiden aikataulut varmentuneet\nSähköverkon saneeraustyömaiden aikataulut ovat varmistuneet.\nTammikuussa julkaistussa artikkelissa “Sähköverkon saneeraus” kerrottiin Heinäahon sähköaseman ja Makkaraojan välisen alueen saneerausprojektista. Saneerauksen yhteydessä mm. kaapeloidaan 20 kV johtoa ja vaihdetaan pylväsmuuntamoita puistomuuntamoiksi. Tämä projekti aloitetaan ensi viikolla eli viikolla 17. Urakoitsijana toimii Virtain Kiinteistöpalvelu Oy.\nSyyskuussa 2019 julkaistussa artikkelissa “Sähköverkon saneerausta Töysässä” kerrottiin, että Riihimäki – Ojanperä projektissa mm. kaapeloidaan 20 kV johtoa ja vaihdetaan pylväsmuuntamoita puistomuuntamoiksi. Tämän projektin toteutus aloitetaan viikolla 21, urakoitsijana toimii T:mi Hannu Laukkonen.\nJälkimmäisenä mainitussa artikkelissa kerrottiin myös Meijeri – Lehtonen alueen saneerauksesta. Tämän viime syksynä aloitetun projektin kaapelointi jatkuu, urakoitsijana toimii Maanrakennus Friman Oy.\nNäiden työmaiden lisäksi Virroilla Ahjolantien ja Yrittäjäntien alueella on käynnistymässä pienimuotoinen saneerausprojekti, jossa muutetaan noin 1 km ilmajohtoa maakaapeliksi ja kolme pylväsmuuntamoa korvataan kahdella puistomuuntamolla. Projekti aloitetaan viikolla 19 ja urakoitsijana toimii Virtain Kaivin Oy.\nLisätietoja alkuperäisistä artikkeleista:\n“Sähköverkon saneerausta Töysässä”\nMyynnin kevätkuulumisiaAlennamme sähkönmyynnin toimitushintoja 20 % ajalle 1.6.-31.10.2020


Peda.net > Kouvola > Perusopetus > Koulut > Jaalan koulu > Opetussuunnitelma > Yleinen osa > 3. Esi- ja perusopetuksen tehtävä > 3.1. Laaja-alainen osaaminen > Itsestä huolehtiminen ja arjen taidot (L3)\nJaalan koulun lisäys kohtaan Itsestä huolehtiminen ja arjen taidot\nJaalan koulussa jokaista oppilasta tuetaan olemaan oma itsensä ja tavoitteena on kokemus siitä, että jokainen on arvokas sellaisenaan kuin hän on. Erityisesti välitunneilla painotamme seuraavaa arvoa: Jokaisella on oikeus päästä yhteiseen toimintaan mukaan ja kaikilla on velvollisuus pyytää yksinoleva mukaan.\nKoulumme aikuiset kulkevat oppilaan arjen tukena ja ovat mahdollisimman paljon läsnä. Erityisesti siirtymätilanteissa aikuisen läsnäolo on sitä tärkeämpää mitä nuoremmasta oppilaasta on kysymys. Tämä luo turvallisen ilmapiirin, missä oppilas voi harjoitella itsenäistä selviytymistä arjen tilanteissa ja kokea pystyvyyttä.\nJokapäiväisissä toiminnoissa esim. ruokailutilanteissa, liikuntatuntien jälkeisessä peseytymisessä ja säänmukaisessa pukeutumisessa oppilaita ohjataan terveyttä edistäviin käytäntöihin. Oppilaita ohjataan ja neuvotaan pitämään huolta omasta terveydestään, niin fyysisestä kuin psyykkisestäkin. Yhteistyötä tehdään terveydenhoitajan, psyykkarin ja koulukuraattorin kanssa. Oppilaiden kanssa keskustellaan terveellisestä ruokavaliosta, liikunnan, leikin ja unen tärkeydestä lapsen kehitykselle. Liikuntapäivien ja -jaksojen aikana on mahdollista erityisesti tarkkailla oman liikkumisen määrää verrattuna esimerkiksi tvt-laitteilla vietettyyn aikaan. Murrosiän kynnyksellä kiinnitetään huomiota myös hygienia-asioiden opetteluun osana terveyskasvatusta.\nJotta oppilaan arjen taitojen oppimista voidaan tukea parhaalla mahdollisella tavalla, tulee olla yhteistyötä vanhempien kanssa mahdollisimman paljon. Myös säännöllisesti kokoontuvalla oppimisen ja koulunkäynnin tukiryhmällä on keskeinen ja tärkeä rooli tässä prosessissa.\nKoulullamme on turvallisuussuunnitelma, joka päivitetään vuosittain. Koko koulun henkilökunta on tutustunut turvallisuussuunnitelmaan ja oppilaat tutustutetaan tarvittaviin osioihin. Vuosittaiset pelastusharjoitukset toteutetaan yhteistyössä jaalalaisten yhteistyötahojen kanssa, esim. Jaalan VPK. Jokaisesta luokasta löytyy näkyvältä paikalta ohjeet hätätilanteissa toimimista varten.\nKoulun rajat välituntien osalta on tarkasti yhdessä määritelty ja ne ovat kaikille samat. Tutulla alueella välitunnin viettäminen luo turvallisuutta. Koulullamme puututaan kiusaamiseen heti, kun sellaisesta saadaan tietää. Tämä luo turvallisuuden tunnetta kouluun. Kaikki henkilökunnan jäsenet tunnistavat oppilaat ja tietävät, minkä luokan oppilaasta on kysymys. Näin välitunneilla on helppo puuttua ongelmallisiin tilanteisiin.\nVastuunottamista omasta ja ympäristön turvallisuudesta ja terveellisyydestä harjoitellaan sekä koulussa että koulualueen ulkopuolella. Jaalan koulua ympäröivät loistavat luonnon ympäristöt, esim. retkeillessä opetellaan käytännössä ympäristöstä huolehtimista ja oman lähiympäristöön tutustumista, opetellaan omien roskien poistuomista luonnosta ja luonnon kunnioittamista. Joka kevät järjestetään tapahtuma, jossa oppilaat siivoavat roskat pois Jaalan koulun pihaympäristöstä ja lähialueelta.\nOppilaita ohjataan pitämään huolta omista tavaroistaan, sekä pulpetin että luokan siisteydestä. Neuvoja annetaan myös läksyjen tekoon niin oppilaille kuin huoltajille: eri luokka-asteilla oppilaat tarvitsevat erilaista tukea läksyjen ja tehtävien tekoon. Huoltajien kanssa käydään tiivistä yhteyden pitoa oppilaan koulunkäynnin suhteen.\nOppilas oppii koulussamme tekemään töitä erilaisten ihmisten kanssa. Ystävyyssuhteita tuetaan solmimaan myös yli luokkarajojen. Oppilaita voivat opettaa muutkin opettajat kuin oma luokanopettaja. Kaikki koulun aikuiset osallistuvat kasvatustyöhön omalla panoksellaan. Koulutyön ohella tutustutaan myös koulun ulkopuolisiin toimintaryhmiin, joissa vapaa-ajalla voidaan vahvistaa olemassa olevia ystävyyssuhteita ja solmia uusia. Koululla järjestettävä iltapäiväkerhotoiminta tukee myös ensimmäisen ja toisen luokan oppilaiden ihmissuhteiden kehittymistä. Iltapäiväkerhossa sosiaalisia taitoja voivat tarvittaessa harjoitella myös ylempien vuosiluokkien oppilaat.\nOppilaita ohjataan käyttämään tvt-välineitä oppimistilanteissa. Koulussa on mahdollista harjoitella myös erilaisten arkisten välineiden käyttöä mm. ruuanvalmistuspajoissa ja käsityötunneilla. Oppilaita ohjataan harkitsevaan rahankäyttöön ja pohtimaan sitä, mitkä ovat niitä ostokohteita, mitä hän todella elämässään tarvitsee. Kestävän kehityksen näkökulmasta pohditaan kierrätyksen merkitystä ja esimerkiksi sitä, mitä tulee tehdä sellaisille tavaroille, joita ei enää tarvita. Koulutyössä pyritään mahdollisimman vähäiseen jätteen synnyttämiseen ja kierrättämiseen.\nArjen koulutyössä oppilaita ohjataan kellonaikojen oppimiseen ja aikakäsitteen ymmärtämiseen. Oppimiskokonaisuuksille asetetaan tavoitteita, jotka voi määrittää joko opettaja tai koko opiskeluryhmä yhdessä. Projektitöille voidaan asettaa aikarajoja. Oppilaita ohjataan pohtimaan sitä, kuinka kauan minkäkin asian tekemiseen kuluu aikaa: ruokailuun, pukemiseen välitunnille, liikuntavarusteiden vaihtamiseen yms. Oppilaat oppivat huomaamaan, että erilaisten tehtävien teossa aikaa kuluu eri määrä.


14.11.2018, klo 03:13:33\nKirjoittaja Aihe: KVAAK.FI:N PÄIVITYS (Luettu 32312 kertaa)\nRe: KVAAK.FI:N PÄIVITYS\n« Vastaus #180 : 02.04.2005, klo 18:37:24 »\nedullisuudesta. Ehkä se olisi kannattanut kerta laakista pistää hieman kalliimmaksi, tai ainakin nostaa hintaa kohta pian jos suosiota näyttää tulevan. Sitten kun hinta vakiintuu on sen nostaminen hankalaa. Miten kauan (tunneissa /päivissä) tuollainen 5000 näyttöä kestää? Meinaatko tehdä systeemiä jossa voisi ostaa kerralla enemmän näyttöjä maksamala suuremman summan vaikka tilille?\n« Vastaus #181 : 02.04.2005, klo 20:09:46 »\nHyviä huomioita. Tekniset hintaluokkarajoitukset vain rajoittavat tuota tekstiviestin hintaa, joka on noissa käytössäni olevissa numeroissa maksimissaan tuo 1,30e. Tuostakin osasta melkoinen siivu jää operaattorille.\nUskoakseni tuo nyt ainakin alkuun voi toimia noinkin. Mikäli näyttökertoja haluaa tilata kerralla enemmän kuin 5000kpl, samaa tekstiviestiä voi lähettää useammankin kerran.\nNäyttöjen päivittäisestä volyymista en osaa sanoa. Yksittäisiä käyntejä Kvaakissa näyttäisi päivittäin olevan 700-800 ja jos jokainen käy keskimäärin 20 eri alasivulla (foorumin viestejä lukiessa tuo määrä menee helpostikin), saadaan päivittäiseksi näyttövolyymiksi n. 15 000 kpl.\nEli periaatteessa kolme tilausta päivässä pystynee Kvaak käsittelemään. Toivottavasti mainosostoja tulisi kuitenkin sen verran, että palvelinkulut saisi katettua. Luulisi ainakin sarjakuvakustantajia kiinnostavan näin edullinen ja kohdennettu mainostila.\n« Vastaus #182 : 29.04.2005, klo 16:16:58 »\nPuhekuplan listan lakkauttamiskeskusteluun liittyen:\nVoisiko Kvaakiin tehdä "suodattimen" joka suodattaisi tyhmät jorinat asiapitoisista? Käyttäjä voisi itse merkitä alueet ja viestiketjut jotka häntä kiinnostaa, ja ne näkyisivät sitten vaikkapa eri värisinä ja ensimmäisenä "Näytä edellisen käynnin jälkeen tulleet viestit"-listalla.\nJa Puhekupla voisi tulla näkyväksi Kvaakiin niin, että listalle ei voisi kuitenkaan vastata Kvaakin kautta, vaan ainoastaan sähköpostilla Puhekuplan kautta. Puhekuplan listalla tulee hyvään infoa ja mielelläni sitä seuraan, mutta roskapostista en välittäisi.\n« Vastaus #183 : 30.04.2005, klo 00:34:10 »\n1. Toivoisin että Puhekupla-listaa\nkoskeviin juttuihin ja toiveisiin käytettäisiin sitä varten perustettua ketjua. Toki on perusteltua käsitellä aihetta täälläkin, koska palvelut yhdistyvät jossain mitassa jossain vaiheess (aikataulu EI riipu Kvaakin ylläpidosta) Toivoisin myös että Puhekuplalista-keskustelussa puhuttaisiin Puhekuplasta ja Kvaakia kritisoitaisiin muualla (jossain tämän ketjun suunnalla esmes).\n2. Moisesta suodattimesta en tiedä. Ehkä Juha nikkaroi sellaisen jos oikein kauniisti pyydät? Ongelmaan on kuitenkin tee se itse-ratkaisu, että a) laitat selaimesi bookmarkkeihin ne alueet joita haluat seurata ja hypit sieltä suoraan oikeille alueille. b) Viestiketjujen seuraamiseen saa apua sähköpostimuikkarilla. Se löytyy viestinkirjoituslaatikon alalaidasta lisäoptiona. (Siis pitäisi onnistua jos vaikka käyt uudelleen "muokkaamassa" ketjussa olevaa viestiäsi, tai vastaat viestiketjuun ja ruksit tämän option) Kun pidät tämän mielessäsi jatkossa, voit aina ketjuihin kirjoittaessasi halutessasi tilata ne. (Vanhoihin ketjuihin joihin et ole kirjoittanut tämä ohje ei kai pure, sori.)\n3. Toivoisin että maailma olisi parempi paikka.\n« Vastaus #184 : 30.04.2005, klo 09:50:04 »\nLainaus käyttäjältä: Reima Mäkinen - 30.04.2005, klo 00:34:10\nKun pidät tämän mielessäsi jatkossa, voit aina ketjuihin kirjoittaessasi halutessasi tilata ne. (Vanhoihin ketjuihin joihin et ole kirjoittanut tämä ohje ei kai pure, sori.)\nNormaalissa ketjunäkymässä on ylä- ja alareunan vihreässä palkissa linkki Muistuta. Siitå saa tilattua muistutuksen, vaikka ei mitään kirjoittaisikaan.\n« Vastaus #185 : 25.06.2005, klo 22:54:54 »\nLainaus käyttäjältä: Nappari - 21.01.2005, klo 13:27:27\nettä tuolta näkee nyt mitä kukakin foorumilla tekee parhaillaan. En ole varma, haluanko muiden tietävän mitä kulloinkin katselen.


Amin Asikainen opettaa nyrkkeilyä polttariporukoille: Naisia saisi tulla lisää! - Kädettömät kokit - Ohjelmat - MTV.fi\nLifestyle > Ohjelmat Julkaistu 12.11.2015 12:02\nAmin Asikainen nähdään Kädettömät kokit -ohjelman seuraavassa jaksossa.\nEntinen nyrkkeilijä Amin Asikainen näyttää nyrkkeilyn saloja mielellään kenelle tahansa.\nKädettömät kokit -ohjelman seuraavassa jaksossa 12.11. nähtävä ammattinyrkkeilyn Euroopan mestari Amin Asikainen nauttii kuntonyrkkeilijöiden valmentamisesta.\nEntinen nyrkkeilijä on tällä hetkellä päävalmentajana Kirkkoniemen nyrkkeilykerhossa ja hänellä on myös oma sali Pitäjänmäellä. Näiden ammattilaisten ja harjoittelijoiden lisäksi Asikainen järjestää tunteja polttariporukoille ja käy myös esimerkiksi firman pikkujouluissa.\n– Vedän eri kamppailulajeille erilaisia tekniikoita. Vedän näitä treenejä vapaaottelijoille, nyrkkeilijöille, kilpailijoille ja kuntoilijoille. Välillä on myös kouluryhmiä, firmanjuhlia, pikkujouluja ja polttariporukoita, Amin sanoo.\nAsikainen kertoo, että nykyään yhä useammat ovat innostuneet kokeilemaan nyrkkeilyä polttareiden aikana. Yleensä polttarisankari sparraa Euroopan mestarin kanssa leikkimielisesti tai sitten koko porukka haluaa osallistua nyrkkeilytreeneihin. Yksi toive entisellä nyrkkeilijällä kuitenkin on.\n– Naisia saisi tulla vielä lisää, Amin kertoo.\nNyrkkeily on lähellä Aminin sydäntä, mutta niin on myös marokkolainen ruoka. Kädettömät kokit -ohjelman seuraavassa jaksossa valmistetaankin marokkolaista ruokaa. Tähän kyseiseen ruoka-annokseen ja nyrkkeilijäuraan sisältyy myös Aminin ikimuistoisin ruokamuisto.\n– Minun isä on marokkolainen ja se on minun suosikkiruokaa. Aina kun olen Marokossa tai olen heidän perheensä luona, niin me syödään aina sitä, Asikainen kertoo mielissään.\nKatso Aminin ruokamuisto alta.\nKädettömät kokit MTV3-kanavalla torstaisin 20.05\nPikkusisko tylyttää Vappu Pimiää: ”Sä olet sotkuinen ihminen!” 12.11.2015\nVideo: Kari Aihisen ikimuistoisin ruokakokemus: Seksikäs ja kiihottava 5.11.2015\nTuleeko sinulle paljon deittikutsuja, Roope Salminen? 8.10.2015\nVideo: Vappu Pimiä söi tietämättään kanan aivoja 5.11.2015\nMikä on parasta puolisossasi, Pipsa Hurmerinta? 15.10.2015\nPikkusisko tylyttää Vappu Pimiää: ”Sä olet sotkuinen ihminen!” Vappu Pimiä hiiltyi kuvauksissa: Nyt on paniikki!


Järviseudulla asuu pääasiassa työn ja opiskelun vuoksi seudulle tulleita maahanmuuttajia. Etelä-Pohjanmaan alueella toimivan Promotion of Immigrant Entrepreneurship -hankkeen tavoitteena on lisätä heidän yrittäjyystietouttaan. Hankkeen projektipäällikkönä toimiva Jiuliano Prisada kertoo, että hankkeessa luodaan myös paikallisia toimintamalleja siitä, kuka tukee ja auttaa maahanmuuttajataustaista yrittäjää yrityksen perustamisessa.\nMonelle maahanmuuttajalle yrityksen perustaminen ei juolahda edes mieleen, tai siihen liittyvät järjestelyt tuntuvat hankalilta. Jollekulle puutteellinen kielitaito saattaa olla hidasteena.\n–Tärkeintä on löytää oma vahvuus, päästä tekemään sitä mikä on hyvä. Se motivoi niin, että kielitaito kehittyy, kannustaa Prisada.\nPaikallinen yrittäjä on usein paras tuki uudelle, aloittavalle yrittäjälle. Hän kertoo esimerkin kreikkalaisesta, joka sai työharjoittelupaikan soitinliikkeestä. Mies työskenteli siellä kymmenisen vuotta korjaten soittimia ja toimii nyt yrittäjänä samoissa tiloissa soitinliikkeen kanssa. Unkarilaisen lihanleikkaajan unelmana puolestaan oli oma ravintola. Kokin koulutuksen kautta ja paikallisten tuella siitä tuli totta Lapualla.\nPrisadan mukaan yrittäjien kannattaa myös hyödyntää työntekijöidensä kontakteja esimerkiksi asiakkaiden tai vaikka raaka-aineiden hankkimiseen ulkomailta.


Ullan Luetut kirjat: Maija-Leena Kero Salaperäinen Luostarinmäki\nMaija-Leena Kero on historianopettaja. Kirjan kuvitus on toimittaja Laura Salaman käsialaa. Turun pitkästä historiasta on helppo ammentaa aiheita lastenkirjoihin. Olen kertonut kirjasta vuoden 2014 joulukalenterissani täällä, mutta tässä on kirjan oma esittely.\nLuostarimäki liittyy Turun historiaan siten, että kun Turku laajeni, alettiin rakentaa reuna-alueita ja niin tapahtui 1800-luvulla Luostarimäelläkin. Toisen maailmansodan jälkeen Luostarimäestä tuli Käsityöläismuseo.\nSalaperäinen Luostarinmäki kertoo maaseudun ja kaupunkilaiskulttuurin kohtaamisesta sekä sopeutumisesta kaupunkioloihin. Myös metsät ja puu ovat osallisena kirjassa.\nEräänä päivänä puunhakkaaja tulee kopistelemaan Ukko Naavaparran kotipuuta, kaataakseen Naavaparran kotipuun, jotta saa hirsiä mökin rakentamiseen: kun minun 80 vuotta vanhaa kuustani nyt kaadetaan, en ryhdy uuden puun haltijaksi, lähden seuraamaan mitä puulleni tapahtuu.\nJa niin Ukko Naavaparta lähtee kissansa Wäinön kanssa Turkuun, maan pääkaupunkiin ja suurimpaan kaupunkiin. Siellä hän saapuu Matin kanssa Luostarimäelle, johon Matti rakentaa talonsa ja talousrakennukset ja noutaa sitten perheensä ja eläimensä sinne asumaan. Myös Ukko Naavaparta jää Luostarimäelle rakennusten hyväksi haltijaksi. Hän pitää huolta, että metsän puista rakennetut talot kestävät isältä pojalle. Myös Wäinö päättää jäädä pitkien hellittelyjen jälkeen.\nEräänä keväänä Wäinö alkaa mouruta ja hänelle aletaan etsiä morsianta. Isolta Kirkkokadulta löytyykin Walpuri ja se on rakkautta ensi mouraisulla. Häävalmistelut ovat mittavat. Tarvitaan räätäliä, hopeaseppää, seppää, viulunsoittajaa ja hääkutsuja jaetaan ympäri kaupungin ja Antti-renki lupaa tuoda yllätyksen häälahjaksi.\nOman sepän takomassa padassa oli lihakeittoa. Hääväki söi omilla puulusikoillaan. Mutta, mitä ihmettä? Monen suupielet kääntyivät nurinpäin. Miksi? Lihakeiton joukossa ui outoja pallukoita, joita Luostarimäen ihmiset eivät koskaan aikaisemmin olleet nähneet. He olivat syöneet vain sellaista lihakeittoa, jossa vaeltelivat nauriin ja lantun palaset. Antti virnuili, hän seurasi tarkkaan, miten ihmisten suut menivät. ”Syökää vain pallukat, ne ovat maaomenia.”\nVuoden kuluvat, kesät ja talvet vaihtuvat, pääsiäinen seuraa joulua, markkinat juhlistavat kesää, kunnes pitkän pitkän ajan kuluttua tyhjentyneitä käsityöläismökkejä saapuu katsomaan seurue, joka alkaa puhua betonilähiöstä. Lopulta kuitenkin Luostarimäestä tulee käsityöläismuseo, jota Tonttu-Ukko vieraili katsomassa joulukalenterissani.\nKirja on mielenkiintoinen ja mielenkiintoisesti rakennettu. Salaperäinen Luostarinmäki sopii aikuisemmankin satukirjaksi. Tämä kirja on hyvä muistaa myös kesäisillä Turun reissuilla, sillä Luostarinmäki on oiva retkikohde.\nKerokustannus 2014. Kustantajalta. Kiitoksin.\nLähettänyt Ulla klo 17.40\nTunnisteet: Kerokustannus, Maija-Leena Kero, Salaperäinen Luostarinmäki, Turku\nKia/ Luetaanko tämä? 12. heinäkuuta 2015 klo 21.21\nKiitos tästä esittelystä! Tämä kirja vaikuttaa nimittäin sellaiselta, että sen avulla oppilaille olisi oikein mielekästä opettaa historiaa. Koen, että mielenkiintoisten tarinoiden kautta historian voi tuoda lähelle oppilasta, ja tämä vaikuttaa juuri sellaiselta kirjalta, jossa hyvän tarinan lisäksi faktat ovat kohdallaan. Enpä yhtään ihmettele, että kirjoittaja on itse historianopettaja!\nUlla 12. heinäkuuta 2015 klo 22.46\nHuomasin itse saman lukiessani Luontopihaa, tekijän koulutus näkyy niin kuvissa kuin teksteissä. Ihailen myös Castan lasten kasvikirjoa, kun niiden kuvat ovat Mossbergin.\nMai Laakso 12. heinäkuuta 2015 klo 21.31\nKiinnostava kirja, täytyypä hankkia itselle. Olen hankkinut Turun historiaan liittyviä kirjoja, kun kerta täällä asun ja täällä on tuota historian havinaa vaikka muille jakais :)\nUlla 12. heinäkuuta 2015 klo 22.48\nNiin teillä on. Tuomiokirkkonne on upea, pääsin kerran kuvaamaan hautakappeleihin sisään.\nPaula 13. heinäkuuta 2015 klo 16.20\nIhanan kuuloinen lasten kirja historiasta!\nUlla 2. syyskuuta 2015 klo 15.24\nTämä on hieno, kulttuurihistoriaa lastenkirjassa.


Vähän ajettu kakkoskoppa tarjolla – 32 vuotta vanhan VW Golfin mittarissa on alle 50 000 kilometriä - Tyyliniekka\nVähän ajettu kakkoskoppa tarjolla – 32 vuotta vanhan VW Golfin mittarissa on alle 50 000 kilometriä\nVuonna 1983 markkinoille lanseerattu toisen sukupolven VW Golf jatkoi peruspiirteiltään edeltäjänsä linjoilla, mutta ominaisuuksia kohennettiin vähän joka suunnalta. Ykköskorisen Golfin helmasyntinä oli ruosteherkkyys, joka onnistuttiin kitkemään seuraajasta menestyksekkäästi alkupään autojen jälkeen. Niinpä kakkoskorisia Golfeja näkyy edelleen liikenteessä, vaikka malli poistui tuotannosta jo 28 vuotta sitten.\nToisen sukupolven Golf oli Suomessakin yleinen, mutta Saksassa se toimi varsinaisena kansallisautona. Vuosi toisensa jälkeen myyntitilastojen ykköspaikkaa pitänyttä Golfia saatiin Saksassa kaupaksi niin suuria määriä, että merkittävä osa niistä on edelleen jäljellä. Käytettyjen autojen markkinoilla voi tänäkin päivänä törmätä helmikuntoisiin kakkos-Golfeihin, jotka ovat saaneet nauttia vain vähäisistä ajokilometreistä elämänsä aikana.\nNyt tällainen tapaus olisi myynnissä Griesheimissa Darmstadtin kaupungin lähellä. Kaksiovinen valkoinen Golf edustaa CL-varustetasoa, ja auto on ensirekisteröity helmikuussa 1987. Sisusta on massasta poikkeavasti pirteän sininen, ja varusteluun kuuluu Suomi-autoista lähes aina puuttuva kattoluukku. Se on ollut autoverottomassa Saksassa suhteellisen edullinen lisävaruste, joka on aikoinaan ruksittu moneen Golfiinkin.\nMuita ”herkkuja” ovat keskikonsoli, värilasit ja radio. Golfin pellin alla puhisee 1,6-litrainen nelonen, jonka tuottamat 75 heppaa ohjataan tämän yksilön tapauksessa kolmivaihteisen automaatin kautta etupyörille. Auto on sen verran siistissä kunnossa, että se on jo saanut vähintään 30 vuoden iän vaativan paikallisen museorekisteröinnin. Volkkarissa on myös täydellinen huoltokirja, ja Golfissa ei ole kuulemma koskaan tupakoitu.\nLisäksi katsastus on juuri suoritettu, joten auto kaipaa vain kovaa ajoa. Kovin paljon Golfilla ei tosin raaskisi ajaa, koska mittarissa on vain 49 900 kilometrin lukema. Huippukuntoiseksi mainostetun VW:n hintalapussa lukee puolestaan 5900 euroa, mikä ei ole ihan pieni summa kakkoskoppaisesta Golfista. Suomessa vastaavia autoja ei ole juuri tarjolla, mutta Saksasta löytyisi muitakin vastaavia säilymisihmeitä.\nEdellinen artikkeliAustraliasta löytyy yksi erikoisimmista Mini-kokoelmista aina rekka-Ministä lähtien!\nSeuraava artikkeliYliajettu koira takertui auton puskuriin kiinni, ja matkasi yli 300 kilometriä roikkuen nokalla